
ROMÂNIA 
_ CURTEA DE APEL PLOIEŞTI 
SECȚIA PENALĂ ŞI PENTRU CAUZE CU MINORI ŞI DE FAMILIE 


Dosar nr. 7079/233/2015 


"ÎNCHEIERE 
Şedinţa publică din data de 26 octombrie 2016 
Preşedinte - Lucian Crăciunoiu 
Judecător - Florentin Teişanu 
Grefier — Dorina Roxana Diaconu 


Ministerul Public a fost reprezentat de procuror Virginia lonescu din cadrul 
Parchetului de pe lângă Curtea de Apel Ploieşti 


Pe rol fiind soluţionarea apelurilor declarate de Parchetul de pe lângă Judecătoria Galaţi, 
inculpatul Teodorescu Nicuşor şi partea vătămată Păcurariu Veronica împotriva sentinței penale nr. 
106 din data de 25 ianuarie 2016 pronunțată de Judecătoria Galaţi. 

La apelul nominal făcut în şedinţă publică au lipsit apelantul inculpat Teodorescu Nicuşor, 
apelanta parte vătămată Păcurariu Veronica şi intimata parte vătămată Alexa Mihaela. 

Procedura de citare este legal îndeplinită. 

S-a făcut referatul cauzei de grefierul de şedinţă, care învederează instanței că prin 
intermediul serviciului registratură s-au depus concluzii scrise formulate de apelantul inculpat 
Teodorescu Nicuşor, iar în timpul şedinţei de judecată, până la strigarea cauzei, prin intermediul 
serviciului registratură, s-a depus un număr însemnat de înscrisuri înaintate de apelantul inculpat, 
cuprinzând apărări ale acestuia, note scrise, cereri de încuviințare şi administrare probe, precum şi 
de invocare a excepţiei de neconstituționalitate a Legii nr.286/ 17.07.2009, dispozițiilor art.14 alin.2, 
art.33 alin.3 lit.d şi art.51 alin.1 lit.a) şi b) din Legea nr.24/2000 R2, a art.518 şi în subsidiar a 
art.514, 515, 516 şi 517 din Legea nr.134/2010 R.1, a Deciziilor nr.27/16.04.2007 RIL şi 
nr.15/2015 RIL emise de Înalta Curte de Casaţie şi Justiţie, raportat la violarea Deciziei Curţii 
Constituţionale nr.6 din 11 noiembrie 1992 şi la Decizia Curţii Constituţionale nr.1055 din 
09.10.2008, excepţia de neconstituționalitate a Legii nr. 363/30.12.1947 şi excepția de 
neconstituționalitate a art.421 din Legea nr.135/2010. 

Reprezentantul Ministerului Public, având cuvântul, arată că nu mai sunt cereri de formulat 
sau excepții de invocat şi că a luat cunoştinţă de cererile formulate de apelantul inculpat Teodorescu 
Nicuşor. 

Având în vedere că nu sunt cereri de formulat, Curtea constată apelurile în stare de judecată 
şi pune în discuţie cererile formulate de apelantul inculpat Teodorescu Nicuşor. 

Reprezentantul Ministerului Public, având cuvântul, solicită respingerea cererii de sesizare a 
Curţii Constituţionale în raport de excepţia invocată referitor la dispozițiile legale menționate de 
inculpat î în notele scrise depuse la dosarul cauzei, dispozițiile legale menţionate neavând incidență 
în cauză, 

Totodată solicită respingerea cererii de sesizare a Curţii Constituționale cu soluţionarea 
excepţiei de neconstituţionalitate a Deciziei 15/2015 pronunțată de Înalta Curte de Casaţie şi Justiţie 
— Secţiile Unite, aceasta referindu-se la o decizie judecătorească ce nu se regăseşte printre cele 
pentru care se poate sesiza Curtea Constituţională, iar toate celelalte critici vizează modalitatea de 
soluționare a cauzei. 

Cu privire la proba cu înscrisuri învederează că se propune proba cu înscrisurile ataşate la 
dosarul cauzei. Po 

Având cuvântul cu privire la apelurile formulate sustine apelyk forr 
penale nr. 106 din data de 25 ianuarie 2016 pronunțată de Judecăt(șriă Ga 


condamnarea inculpatului pentru infracţiunea prevăzută de art. 348 Cod penal şi respectiv achitarea 
aceluiaşi inculpat pentru săvârşirea infracțiunii prevăzute de art. 278 Cod penal, apelul vizând 
netemeinicia hotărârii atât sub aspectul soluţiei de achitare, cât şi sub aspectul modalității de 
individualizare a pedepsei. Astfel, faptele inculpatului, de a depune la data de 25.01.2013 la dosarul 
nr.5175/121/2012 şi 5178/121/2012 ale Tribunalului Galaţi două cereri în cuprinsul cărora a folosit 
cuvinte jignitoare la adresa preşedintelui completului ce soluţiona cele două dosare, precum şi de a 
depune concluzii scrise în care a folosit expresii vulgare în data de 06.09.2013 în dosarul 
nr.574/44/2013 al Curţii de Apel Galaţi, întrunesc elementele constitutive ale infracțiunii prev. de 
art.278 Cod penal, elementul material al infracțiunii de încălcare a solemnității şedinţei constând în 
întrebuințarea de cuvinte sau gesturi jignitoare sau scene de natură să perturbe activitatea instanţei. 

Totodată, instanța de fond a reținut că, pentru întregirea elementului material, se cere ca 
întrebuințarea de cuvinte sau expresii jignitoare să fie de natură să perturbe activitatea instanței, 
acest lucru fiind realizat dacă acestea vizează completul care compune instanța de judecată, chiar 
fără a fi auzite, şi sunt de natură să creeze rumoare ori scandal î în sala de judecată între participanţi, 
şi determină o trecere în derizoriu a şedinţei de judecată, constituind astfel încălcarea solemnităţii 
şedinţei. | 

În opinia primei instanțe, pentru existența infracțiunii se impune o condiţie de loc, anume ca 
fapta să se săvârşească într-o procedură în faţa instanței, astfel fapta că va constitui infracțiune 
numai dacă se săvârşeşte la locul unde se desfăşoară şedinţa de judecată. 

Apreciază însă că activitatea infracțională a inculpatului din data de 25.01.2013 şi din data 
de 06.09.2013 se încadrează în condițiile prevăzute de art.272! Cod penal, care incriminau sfidarea 
organelor judiciare, în prezent această incriminare regăsindu-se în dispozițiile noului Cod penal, 
respectiv în art.278 Cod penal. 

Raportând aceste dispoziţii legale la conduita inculpatului, se poate constata că acesta, prin 
depunerea la dosarele menţionate anterior a unor înscrisuri ce conţineau cuvinte insultătoare 
adresate judecătorului cauzei, a săvârşit infracţiunea de sfidare a organelor judiciare, prevăzută de 
art.272' teza a Il-a Cod penal anterior. | 

Totodată, conform dispoziţiilor art.278 Cod penal, fapta de încălcare a solemnității şedinţei 
este tipică dacă inculpatul întrebuințează cuvinte jignitoare, condiţie îndeplinită în cauză, de natură 
să perturbe activitatea instanţei, expresiile folosite de inculpat fiind triviale, nu au nicio justificare 
socială, morală sau legală, fiind îndeplinită și această condiţie. 

_ Singura condiţie apreciată ca nefiind realizată în speță de către prima instanță se referă la 
noțiunea de participare a inculpatului la o procedură ce se desfăşoară în faţa instanţei, însă în raport 
cu considerentele sentinței atacate referitor la motivarea soluție: de achitare învederează că prin 
formularea folosită de legiuitor în textul art.278 Cod penal, participare la o procedură ce se 
desfăşoară în faţa instanţei, s-a urmărit cuprinderea în sfera de incriminare şi a modalităţii de 
participare prin depunerea la dosarul cauzei a înscrisurilor şi memoriilor, punct de vedere exprimat 
Şi în doctrină. 

Mai susține şi netemeinicia soluției atacate în privința individualizării pedepsei, judecătorul 
fondului neţinând seama de împrejurările, de modul de comitere a infracțiunii şi de mijloacele 
folosite. 

În raport de toate acestea, apreciază că nu este justificată aplicarea pedepsei de 200 de zile- 
amendă, în cuantum de câte 20 lei/zi, raportat la gravitatea faptei şi periculozitatea inculpatului, 
pentru a se asigura reeducarea acestuia şi a se preveni săvârşirea de noi infracțiuni, în speţă fiind 
necesară aplicarea unei pedepse cu închisoare, cu executare efectivă. 

În raport şi de considerentele expuse şi menționate în motivele scrise, solicită admiterea 
apelului, desfiinţarea sentinţei atacate şi în rejudecare, pronunțarea unei hotărâri legale şi temeinice. 

Referitor la apelul inculpatului, solicită respingerea acestuia, critica referitoare la necitarea 
sa legală fiind nefondată, din înscrisurile ataşate la dosarul cauzei rezultând contrariul. 

Totodată, în ceea ce priveşte critica nefondată referitoare la soluționarea cauzei de către o 
instanţă necompetentă, în raport de calitatea sa de avocat, având în vedere împrejurarea reținută cu 
privire la săvârşirea infracțiunii prevăzute de art.348 Cod penal, cercetările efectuate în cauză 
infirmă susţinerile inculpatului. În mod corect cauza a fost soluționată la fond de către o judecătorie. 

Mai apreciază reprezentantul Ministerului Public că în mod nejustificat inculpatul invocă 
faptul că nu a fost audiat la instanța de fond, în condiţiile în care acesta nu s-a prezentat la niciun 
termen de judecată, deşi a fost legal citat. 

Totodată, referitor la faptul că nu s-au administrat probe, învederează că şi această susținere 
este infirmată de mijloacele de probă existente la dosarul instanţei de fond. 

În raport de aceste considerente, apreciază ca nefondat apelul inculpatului Teodorescu 
Nicuşor şi solicită respingerea acestuia. 

Cu privire la apelul părții vătămate Păcuraru Veronica, reprezentantul nice Public 
. soliciță admiterea apelului, având în vedere că şi partea civilă Păcuraru Veronica critică sentința 
pentru aceleaşi considerente din susținerea apelului unității de parchet. 

De asemenea, solicită să se dispună obligarea inculpatului Teodorescu Nicuşor la daunele 
morale solicitate de partea civilă apelantă Păcuraru Veronica. 


CURTEA 


Pentru a da părților posibilitatea să depună concluzii scrise şi pentru a studia actele depuse la 
dosar la acest termen, urmează a amâna pronunţarea, sens în care, 


DISPUNE 


Amână pronunţarea la data de 09 noiembrie 2016. 
Pronunţată în şedinţă publică astăzi, 26 octombrie 2016. 


Preşedinte, Judecător, 
Lucian Crăciunoiu Florentin Teişanu 


Grefier, 
Dorina Roxana Diaconu 


Red./tehnored. grefier D.D.R. 

2 ex./02.1 1.2016 

operator de date cu caracter personal; 
notificare nr. 3113/2006 

ROMÂNIA 

CURTEA DE APEL PLOIEŞTI 

SECTIA PENALĂ ŞI PENTRU CAUZE CU MINORI ȘI DE FAMILIE 
DOSAR NR. 7079/233/2015 


DECIZIA PENALĂ NR. 1307 
Sedinta publică din data de 09.11.2016 
Preşedinte — Lucian Crăciunoiu 
Judecător — Florentin Teişanu 
Grefier — Dorina Roxana Diaconu 


Ministerul Public a fost reprezentat de procuror Virginia Ionescu din cadrul 
Parchetului de pe lângă Curtea de Apel Ploieşti 


Pe rol fiind soluţionarea apelurilor declarate de Parchetul de pe lângă Judecătoria Galaţi, de 
inculpatul Teodorescu Nicușor şi de partea vătămată Păcurariu Veronica împotriva sentinţei penale 
nr.106/25.01.2016 pronunţată de Judecătoria Galaţi. 

Dezbaterile şi susținerile părților au avut loc în şedinţa din data de 26 octombrie 2016, 
fiind consemnate în încheierea de şedinţă de la acea dată, ce face parte integrantă din prezenta, când 
instanța a amânat pronunţarea la data de 09 noiembrie 2016, pentru a dă părților posibilitatea să 
depună concluzii scrise, şi a pronunţat următoarea decizie: 


CURTEA 


Deliberând asupra apelurilor penale de față, reține următoarele: 

Prin sentinţa penală nr.106 din data de 25 ianuarie 2016 pronunțată de Judecătoria Galaţi, s- 
au dispus următoarele: 

În temeiul art.396 alin.l şi 5 din Codul de procedură penală în referire la art.16 alin.1 lit.b 
teza I Cod procedură penală, a fost achitat inculpatul Teodorescu Nicușor, fiul lui Nifor şi Elena, 
născut la data de 25.03.1974 în Galaţi, CNP-1740325170318, cu domiciliul în Galaţi Str.Castrul 
Roman nr.31, bloc CFR, ap.2, ffl. în Galaţi, Str.Victor Vâlcovici nr.33, bloc L.6, ap.58, pentru 
săvârşirea infracțiunii de încălcarea solemnității şedinţei, prev. de art.278 Cod penal (fapta din 
25.01.2013), întrucât fapta nu este prevăzută de legea penală. 

În temeiul art.396 alin.1 şi 5 din Codul de procedură penală în referire la art.16 alin.1 lit.b 
teza I Cod procedură penală, a fost achitat inculpatul Teodorescu Nicuşor pentru săvârşirea 
infracțiunii de încălcarea solemnității şedinţei, prev. de art.278 Cod penal (fapta din 06.09.2013), 
întrucât fapta nu este prevăzută de legea penală. 

În temeiul art.348 Cod penal, cu aplicarea art.35 alin.1 Cod penal şi art.5 alin. Cod penal 
inculpatul Teodorescu Nicuşor a fost condamnat la o pedeapsă cu amenda penală în cuantum de 200 
(douăsute) zile-amendă, suma corespunzătoare unei zile-amendă fiind de 20 (douăzeci) lei, pentru 
săvârşirea infracțiunii de „exercitarea fără drept a unei profesii sau activităţi” în formă continuată. 

I s-au pus în vedere inculpatului prevederile art. 63 din Codul penal, potrivit cărora în cazul 
sustragerii cu rea-credință de la executarea amenzii penale în cuantum de 4000 lei, instanţa va 
înlocui această pedeapsă cu pedeapsa închisorii de 200 de zile. 

S-a constatat că persoanele vătămate nu s-au constituit părți civile în cauză. 

În temeiul art. 274 alin. 1 Cod de procedură penală, a fost obligat inculpatul Teodorescu 
Nicuşor la plata sumei de 600 lei (din care suma de 85 lei aferentă urmăririi penale) cu titlu de 
cheltuieli judiciare avansate de stai. 

Pentru a pronunța această sentință, prima instanță a reținut că, prin rechizitoriul 
nr.1013/P/2013 din 31.03.2015 al Parchetului de pe lângă Judecătoria Galaţi, înregistrat pe rolul 
instanței de fond sub dosar nr.7079/233/2015, s-a dispus trimiterea în judecată în stare de libertate a 
inculpatului Teodorescu Nicuşor, cercetat sub aspectul săvârşirii a două infracțiuni de încălcarea 
solemnităţii şedinţei, prev. de art.278 Cod penal (faptele din 25.01.2013 şi 06.09.2013), precum ŞI O 
[CONFORM Cu ORIGINALUL | 


infracțiune de exercitarea fără drept a unei profesii sau activităţi, săvârşită în formă continuată, prev. 
de art.348 Cod penal cu aplicarea art,36 alin.1 Cod penal, toate cu aplicarea art.38 alin.1 şi 2 Cod 
penal şi art.5 alin.1 Cod penal. 

S-a reținut în sarcina inculpatului că a acordat asistență juridică în şedinţa din data de 
10.07.2012 în dosarul nr.2406/121/2014 al Tribunalului Galaţi, precum şi că a reprezentat în calitate 
de apărător a SC Yukka Trans SRL Galaţi, cu ocazia judecării dosarului nr.574/44/2013 al Curţii de 
Apei Galaţi la termenul din 06.09.2013, deşi nu avea dobândită în mod legal calitatea de avocat. 

De asemenea, s-a reținut că a depus în data de 25.01.2013 la dosarele nr.5175/121/72012 ŞI 
5178/121/2012 ale Tribunalului Galaţi, două cereri în cuprinsul cărora a folosit expresii jignitoare la 
adresa preşedintelui completului ce soluţiona cele două dosare (persoana vătămată Alexa Mihaela), 
precum şi că a depus concluzii scrise în care a folosit expresii vulgare, în data de 06.09.2013 în 
dosarul nr.574/44/2013 al Curţii de Apel Galaţi (persoana vătămată Păcurariu Veronica). 

În cursul urmăririi penale s-au efectuat acte de urmărire penală specifice, concretizate în 
următoarele mijloace materiale de probă: plângere şi declarație persoană vătămată Alexa Mihaela 
(filele nr.140-141, 160-161), plângere şi declarație persoană vătămată Păcurariu Veronica (filele 
nr.59-61, 80-83), încheiere ședința publica din 10.07.2012, a Tribunalului Galaţi, (filele nr.1-3), 
declarație martor Iancu Constantin Daniel, (filele nr.162), declaraţie martor Poeană Marian, (filele 
ni.84-86), declarație martor Lupu Dan Valentin, (filele nr.25-26, 56-58), cereri, adrese, delegaţii în 
copii şi originale, depuse de inculpat la instanțele gălățene, precum și la Parchetul de pe lângă 
Judecătoria Galaţi, (filele nr. 4-12, 27-29, 54, 68-78, 92, 103-111, 114-1 16, 163-175, 181-182, 254), 
adresă Agenţia Naţională de Administrare Fiscală, (filele nr.97-102), adrese „Uniunea Naţionala a 
Barourilor din România Baroul București (Baroul. Constituţional), (filele nr.20, 52, 95, 176, 180, 
185, adrese “Uniunea Naţionala a Barourilor din România, Baroul Bucureşti (Baroul Tradițional), 
(filele nr.23, 50, 93, 178, 183), declaraţii suspect/inculpat, (filele nr.225-227, 248-249, 252-253). 

Cu privire la desfăşurarea urmăririi penale, prima instanță a reținut că, prin rezoluţia din data 
de 24.10.2013, în dosarul cu nr.1013/P/2013 s-a dispus începerea urmăririi penale cu privire la 
infracţiunea de sfidare a organelor judiciare, prevăzută de art.272 ind.1 Cod penal 1969, reţinându- 
se că în data de 25.01.2013, în calitate de avocat în cadrul Baroului Constituţional, inculpatul a 
depus două cereri la Tribunalul Galaţi în dosarele nr.5175/121/2012 şi nr.5178/121/2012, în 
cuprinsul cărora a folosit expresii jignitoare şi injurioase la adresa persoanei vătămate Alexa 
Mihaela, judecător la instanța menționată mai sus, preşedinta coimpletului de judecată care soluţiona 
cele două dosare menţionate. 

Prin rezoluția din data de 24.10.2013, s-a dispus confirmarea rezoluţiei organului de 
cercetare penală, dispunându-se începerea urmăririi penale față de învinuitul Teodorescu Nicuşor 
sub aspectul infracțiunii mai sus arătate. 

Prin ordonanța din data de 12.02.2014, în dosarul cu nr.9078/P/2013 s-a dispus începerea 
urmăririi penale cu privire la infracțiunile de încălcarea solemnității şedinţei, prev. de art.278 Cod 
penal şi exercitarea fără drept a unei profesii sau activități, prev, de art.348 Cod penal, ambele 
aplicarea art.5 alin.1 Cod penal, reținându-se că, exercitând fără drept profesia de avocat, în calitate 
de apărător a SC YUKKA TRANS SRL Galaţi, cu ocazia reprezentării în dosarul nr.574/44/2013 al 
Curţii de Apel Galaţi, privind contestaţia de menţinere a insolvenţei, la termenul din 06.09.2013, a 
depus concluzii scrise în care a folosit expresii vulgare, injurioase şi jignitoare la adresa 
Judecătoarei Păcurariu Veronica. 

Prin ordonanța din data de 09.10.2014 s-a dispus efectuarea în continuare a urmăririi penale 
față de suspectul Teodorescu Nicuşor, cercetat sub aspectul săvârşirii infracțiunilor mai sus arătate. 

Prin ordonanța din 16.01.2015, s-a dispus reunirea dosarului nr.9078/P2013 la dosarul 
nr.1013/P/2013. 

Prin ordonanța din data de 18.11.2014, în dosarul cu nr.976/P/2014 s-a dispus începerea 
urmăririi penale cu privire la infracțiunea de exercitarea fără drept a unei profesii sau activități, 
prev. de art.348 Cod penal, cu aplicarea art.5 alin.! Cod penal, reținându-se că, participând în 
şedinţa din 10.07.2012, în dosarul 2406/121/2014 a Tribunalului Galaţi, a acordat asistenţă juridică, 
deşi nu avea dobândită în mod legal calitatea de avocat. 

Prin ordonanța din data de 27.11.2014 s-a dispus efectuarea în continuare a urmăririi penale 
faţă de suspectul Teodorescu Nicuşor, cercetat sub aspectul săvârşirii infracţiunii mai sus arătate, 

Prin ordonanța din 03.02.2015 a Parchetului de pe lângă Judecătoria Galaţi, s-a dispus 
reunirea dosarului penal nr.976/P/2014 la dosarul penal ar.1013/P/2013. 

Prin ordonanța din 03.02.2015 s-a dispus schimbarea încadrării juridice în două infracțiuni 
de încălcarea solemnităţii şedinţei, prev. de art.278 Cod penal (faptele din 25.01.2013 şi 
06.09.2013), precum și o infracțiune de exercitarea fără drept a unei profesii sau activități, săvârşită 
=. în formă continuată, prev. de art.348 Cod penal cu aplicarea art.36 alin.l Cod penal toate cu 
yplieara art.38 alin. şi 2 Cod penal şi art.5 alin.l Cod penal. 


fo 
(0 ] Prin ordonanța din data de 03.02.2015 a fost pusă în mişcare a acțiunea penală împotriva 
54 anculpatului Teodorescu Nicuşor, cercetat pentru săvârşirea infracțiunilor mai sus arătate. Nu au 


st luate măsuri preventive în cauză. 
uiea Prima instanță a mai reţinut că, în cursul urmăririi penale, persoanele vătămate nu s-au 
Ni constituit părți civile. 

__ Prin încheierea de şedinţă din camera de consiliu, judecătorul de cameră preliminară a 
constatat legalitatea sesizării instanței, a administrării probelor şi a fc actelor de urmărire 
penală şi a dispus începerea judecății. 

În faza de cercetare judecătorească, inculpatul nu s-a prezentat în fata instaniei de judecată, 
deşi a fost legal citat, inclusiv prin afişare la uşa instanţei, însă acesta a depus î înscrisuri la fiecare 
termen de judecată, 

Au fost citați şi audiaţi martorii Lupu Dan Valentin şi lancu Constantin Daniel, instanța 
dispunând renunţarea la audierea martorului Poeană Marian, întrucât, în şedinţa din data de 
13.01.2016, acesta, fiind în sala de judecată, nu a răspuns când a fost apelat şi a asistat la audierea 
altui martor din dosar, respectiv martorul lancu Constantin Daniel. 

Analizând materialul probator administrat în cursul urmăririi penale şi al cercetării 
judecătoreşti, instanţa de fond a reţinut următoarea situaţie de fapt: 

1. La data de 10.07.2012, Ministerul Public, reprezentat prin procuror Istrate Liliana, din 
cadrul Parchetului de pe lângă Tribunalul Galaţi, în şedinţa ce viza dosarul penal cu nr. 
2406/121/2012 al Tribunalului Galaţi, Secţia penala, în care se soluţiona temeinicia arestării 
preventive a inculpatului Lupu Dan Valentin, a sesizat Parchetul de pe lângă Judecătoria Galaţi, în 
vederea efectuării de cercetări sub aspectul săvârșirii infracțiunii de exercitarea fără drept a unei 
profesii, fapta prev. de art. 281 din Codul penal in ref. la art. 26 alin.l din Legea 51/1995 
republicata, fata de numitul Teodorescu Nicuşor, privind lipsa calității acestuia de avocat, având in 
vedere cuprinsul adresei înaintata de către Baroul Bucureşti, potrivit căreia numitul Teodorescu 
Nicuşor nu este înscris în „Tabloul Avocaţilor Definitivi”, astfel ca nu putea acorda asistenta 
juridica inculpatului Lupu Dan Valentin care era arestat in cauza respectiva. (dosar penal nr. 
976/P/2014). 

2. La data de 25.01.2013 persoana vătămata Alexa Mihaela, în calitate de judecător în cadrul 
Tribunalului Galaţi, a formulat plângere penala la Parchetul de pe lângă Judecătoria Galaţi 
împotriva numitului Teodorescu Nicuşor, sub aspectul săvârşirii infracțiunii de sfidarea organelor 
judiciare, faptă prev. de art. 272 indice 1 din Codul Penal(1968) constând în aceea ca, in calitate de 
avocat in cadrul „Uniunii Naţionale a Barourilor din România Baroul Bucureşti,"(Baroui 
Constituțional) la data de 25.01.2013, a trimis doua cereri la Tribunalul Galaţi, cereri ce au fost 
ataşate la dosarele 5175/121/2012 si nr. 5178/121/2012 ale acestei instanţe, in cuprinsul cărora și-a 
manifestat nemulțumirea fata de modul de soluţionare a unor cereri în aceste cauze de către 
persoana vătămata Alexa Mihaela în calitate de judecător. (dosar penal nr. 1013;/P/2013) 

Persoana vătămata a precizat că în aceste cereri inculpatul a folosit la adresa sa în calitate de 
judecător, formulări jignitoare şi injurioase după cum urmează: „judecătoarea ar fi proasta sau 
handicapata mintal,” “abuzurile preşedintei Alexa Mihaela (nu Mihaela Alexa ca nu e vedeta porno 
recunoscuta)”, „când Alexa Mihaela o fi patroana pe moşia lui ma-sa cu frate-su poate să creeze 
drept.”, "Alexa Mihaela omite cu rea credința sa spună ca are procent-comision din xeroxul privat 
de la subsolul Palatului de Justiţie. Să fie Alexa Mihaela sănătoasa dar nici eu şi nici reclamanta nu 
facem p...a mare unor hoți”, “încheierile din dosar din culpa otrepei Alexa Mihaela au fost sustrase 
de la comunicare”. 

3. La data de 25.10.2013, persoana vătămata Pacurariu Veronica, în calitate de judecător la 
Curtea de Apel Galaţi, a formulat plângere penală la Parchetul de pe lângă Judecătoria Galați, 
împotriva numitului Teodorescu Nicuşor, sub aspectul săvârşirii infracțiunii de sfidarea organelor 

judiciare, faptă prev. de art. 272 indice 1 din Codul Penal (1968) şi exercitarea fără drept a ume 
profesii, prev. de art. 281 din Codul penal.(1968) constând în aceea că în calitate de avocat în cadrul 
„Uniunii Naţionale a Barourilor din România. Baroul Bucureşti"(Baroul Constituţional) la data de 
06.09.2013, prin adresa denumită „concluzii scrise”, a trimis doua cereri către Curtea de apel Galati, 
care au fost ataşate la dosarul 574/444/2013 al acestei instanțe, în cuprinsul cărora şi-a manifestat 
nemulțumirea fata de modul de soluţionare a unor cereri în această cauza de către persoana 
vătămata Pacurariu Veronica în calitate de judecător. (dosar penal nr. 9078/P/2013). 
Persoana vătămata Păcurariu Veronica a declarat că în aceste cereri, inculpat 

adresa sa în calitate de judecător, expresii jignitoare si injurioase după cum urmează: „Societate 
introdusă si menţinută in insolvenţă de către nişte nemernici ascunşi sub robe de avocați si 
judecători”, „domnul Teodorescu Nicuşor cu care otreapă judecătoare Pacurariu Veronica se trage 
de p....a", „imbecilităţile juridice scrise de judecătorii indicaţi anterior“, „unor judecătoare 
nesatisfăcute de împuternicirea avocaţiala depusă în dosar şi ignorată nepermis nu-i rămâne de făcut 
decât să scrie pe penis „avocat”, şi sa le prezinte otrepelor calitatea unde doresc la alegere de 
preferat oral”, „nişte otrepe ca voi de judecătoare au ajuns să îşi bage p....a în hotărâri judecătoreşti, 
intrate în puterea lucrului judecat”, „nesimţite şi penale” , „sa mă ia la perp p....a aşa cum a făcut 
otreapă”, 


Persoana vătămata a declarat că în cursul aceleiaşi zile, cererile respective, cuprinzând 
mențiunile jignitoare şi injurioase, au fost publicate de către inculpatui Teodorescu Nicuşor pe 
blogul personal sub titulatura „puțin sex, mult drept”, astfel încât au avut posibilitatea sa citească 
injuriile acestuia şi de către alte persoane care nu au nici o legătura cu dosarul in cauza. 

În ceea ce priveşte plângerea persoanei vătămate judecător Alexa Mihaela, prin ordonanța 
nr.1013/P/2013 din 07.06.2013, Parchetul de pe lângă Judecătoria Galaţi şi-a declinat competenta 
de soluționare a cauzei în favoarea Parchetului de pe lângă Curtea de Apel Galați, motivând 
calitatea de avocat a suspectului. 

Curtea de Apel Galaţi, s-a dezinvestit în favoarea Parchetului de pe lângă Judecătoria Galaţi, 
întrucât inculpatul nu avea calitatea de avocat. 

În aceste condiţii s-a creat conflictul negativ de competenta care a fost soluţionat prin 
ordonanța nr. 3876/1/4/2013, din data de 04.09.2013 de către Parchetul de pe lângă ÎCCJ, Sectia de 
urmărire penala si criminalistica, stabilind competenta de soluționare a cauzei in favoarea 
Parchetului de pe lângă Judecătoria Sala, motivând lipsa calității de avocat a inculpatului 
Teodorescu Nicuşor. 

În ceea ce priveşte plângerea persoanei vătămate judecător Pacurariu Veronica, prin 
ordonanța nr.734/P/2013 din 30.10.2013, Pachetul de pe lângă Curtea de Apel Galaţi, a motivat 
lipsa calităţii de avocat a inculpatului Teodorescu Nicuşor, şi s-a dezinvestit în favoarea Parchetului 
de pe lângă Judecătoria Galaţi, întrucât inculpatul nu avea aceasta calitate. 

Fiind audiate în cauză, după începerea urmăririi penale, persoanele vătămate au declarat ca 
sunt oripilate de modul in care a înțeles inculpatul Teodorescu Nicuşor să-şi exprime nemulțumirea 
fata de modul in care au soluţionat o cerere a uneia dintre părți într-o cauza civila pe care au 
judecat-o. 

Persoanele vătămate au susținut ca aceste manitestări nu trebuie ignorate şi să rămână 
nesancționate, deoarece reprezentanții autorităţii nu au altă posibilitate de protecție împotriva unor 
astfel de atitudini sfidătoare la adresa magistraților judecători, ca atare au precizat că solicita 
trimiterea în judecată a inculpatului Teodorescu Nicuşor pentru faptele comise. 

În cauza a fost audiat martorul lancu Constantin Daniel, asistent judiciar in cadrul 
Tribunalului Galaţi, care a declarat ca în data de 25.01.2013, a participat în completul de judecata a 
unor litigii de muncă, având ca preşedinte pe judecător Alexa Mihaela. 

Martorul a declarat ca inculpatul Teodorescu Nicuşor, în calitate de reprezentant legal al 
reclamantului în dosarele nr.5175/121/2012 şi nr.5178/121/2012 aflate pe rolul Tribunalului Galaţi, 
a depus două cereri în cuprinsul cărora a adresat cuvinte jignitoare şi injurioase la adresa 
judecătoarei, despre care martorul a luat la cunoștința personal prin citirea acestor cereri şi a 
considerat că aceste manifestări aduc atingere autorităţii şi demnităţii persoanelor implicate în 
înfăptuirea actului de justiţie. 


Instanţa de fond a menţionat faptul că, prin adresa Tribunalului Galaţi din 17.12.2014, a fost 


transmis în copie, un email trimis de către inculpatul Teodorescu Nicuşor, adresat Tribunalulea 
Galaţi, email în care acesta adresează cuvinte jignitoare (“să vă iau tribunalul în 77”). 

In conformitate cu dispoziţiile art.278 Cod penal, „Intrebuințarea de cuvinte ori gesturi 
jignitoare sau obscene, de natură să perturbe activitatea instanței, de către o persoană care participă 
sau asistă la o procedură care se desfăşoară în faţa instanţei se pedepseşte cu închisoare de la o lună 

la 3 luni sau cu amendă”. 


Scopul acestei incriminări este acela de a proteja solemnitatea și buna desfăşurare a 
rocedurilor judiciare în fața instanței de judecată. Prin întrebuințarea de cuvinte sau gesturi 
jignitoare se înțelege, insultarea sau calomnicrea unei persoane, prin folosirea de cuvinte sau 
gesturi, adresate verbal sau în scris, care sunt de natură să afecteze demnitatea unei persoane. 

Pentru a constitui elementul material al infracțiunii, întrebuințarea de cuvinte ori gesturi 
jignitoare sau obscene trebuie să fie de natură să perturbe activitatea instantei. În acest sens, este 
necesar şi suficient numai ca întrebuințarea de cuvinte ori gesturi Pia sau obscene să fie de - 
natură, apte, să aibă potențialitatea perturbării activităţii instanței, legea neimpunând survenirea 
acestui rezultat. 

Faptul că inculpatul adresează în scris aceste injurii, şi nu direct în sala de judecată, nu sunt 
de natură să înlăture caracterul penal al faptei, atâta timp cât aceste înscrisuri sunt adresate instanței 
în vederea ataşării la dosarul cauzei, putându-se lua la cunoştinţă cu uşurinţă de către alte părți din 
dosar sau apărători ai acestora, de existența şi conținutul unor asemenea adrese, aspecte care duc la 
subminarea autorității judecătorului care asigură solemnitatea şedinţei de judecată, perturbând astfel 
activitatea instanţei, cum de altfel s-a şi întâmplat în ceea ce priveşte persoana vătămată Alexa 
Mihaela, de conţinutul acestor cereri luând la cunoştinţă martorul Iancu Constantin Daniel, cu 
ocazia participării în completul de judecată a unor litigii de muncă. 

Mai mult, dacă ar fi să analizăm atitudinea inculpatului Teodorescu Nicuşor din perspectiva 
unui avocat, analiza caracterului penal al faptei ar trebui privită şi în contextul art.39 alin.3 din 
Legea nr.51/1995, potrivit căreia, „avocatul nu răspunde penal pentru susținerile făcute oral sau în 
scris, în forma adecvată şi cu respectarea prevederilor alin.2 („Avocatul este obligat să respecte 
solemnitatea şedinţei de judecată, să nu folosească cuvinte sau expresii de natură a aduce atingere 
autorității, demnității şi onoarei completului de judecată, procurorului, celorlalți avocaţi şi părților 
ori reprezentanţilor acestora în proces.”), în fața instanțelor de judecată, a organelor de urmărire 
penală sau a altor organe administrative şi nici dacă sunt în legătură cu consultaţiile oferite 
justiţiabililor ori cu formularea apărării în acea cauză, dacă ele sunt făcute cu respectarea normelor 
de deontologie profesională.” 

Cu privire la săvârşirea de către inculpatul Teodorescu Nicuşor a infracțiunii de exercitarea 
fără drept a unei profesii sau activităţi, instanţa de fond a constatat că inculpatul nu are calitatea de 
avocat al U.N.B.R. (Baroul Tradițional) însă a acordat asistența juridică şi reprezenta diverse părți 
în dosare aflate pe rolul instanţelor de judecata din Galaţi, la dosar existând copii de pe 
împuternicirile avocaţiale depuse de către inculpat la dosarele respective, încălcând astfel 

prevederile art.26 alin.i din Legea nr.51/1995 republicată, care prevede faptul că “Exercitarea 
oricărei activităţi de asistenţă juridică specifică profesiei de avocat şi prevăzută la art.3 de către o 
persoană fizică sau juridică ce nu are calitatea de avocat înscris într-un barou şi pe tabloul avocaţilor 
acelui barou constituie infracțiune şi se pedepseşte potrivit legii penale”. 

Din cuprinsul adresei înaintate de către Baroul Bucureşti (Baroul Tradițional) la data de 
08.03.2013 (precum şi ulterior în data de 09.12.2014), a rezultat că numitul Teodorescu Nicuşor nu 
este înscris în Tabloul Avocaţilor Definitivi. 

În schimb, inculpatul Teodorescu Nicuşor este posesorul legitimaţiei cu nr.742/20.09.2010, 
eliberata de către „Uniunea Naţionala a Barourilor din România-Baroul Bucuresti (Baroul 
Constituţional), structura înființata î în baza încheierii din data de 30.07.2003 a Judecătoriei Tg.Jiu 
data în dosarul numărul nr. 79/2003, prin care s-a dispus înscrierea Filialei Gorj a Asociaţiei Figaro 
Potra Alba Tulia, unitate cu personalitate juridică în obiectul de activitate al acestei asociații fiind 
prevăzut şi înființarea de barouri, apariția acestor asociații fiind posibilă datorită existentei unor 
lacune legislative neacoperite prin dispoziţiile Legii nr.51/1995. 

În cauză a fost audiat martorul Poeana Marian administrator al SC Yucca Trans SRL Galaţi, 
care a declarat că în luna septembrie 2013 a apelat la serviciile numitului Teodorescu Nicuşor în 

calitate de avocat pentru a reprezenta SC Yucca Trans SRL Galaţi, care era în insolvenţă, în dosarul 
nr.574/121/2012 al Curţii de Apel Galaţi. 

În legătura cu concluziile scrise, depuse de către inculpatul Teodorescu Nicuşor în dosarul 
574/121/2012, martorul a declarat că înscrisul a fost redactat de către avocat. Martorul a precizat că 
a semnat şi stampilat aceasta cerere aşa cum a făcut si cu alte asemenea înscrisuri însă nu a iuat la 
cunoştinţa despre întregul conținut al înscrisului. 

Cu privire la sesizarea din data de 10.07.2012 a Parchetului de pe lângă Tribunalul Galaţi, în 
dosarul penal cu nr.2406/121/2012 al Tribunalului Galaţi - Secţia penala, s-a stabilit ca la data de 
10.07.2012, Secţia penala a Tribunalului Galaţi a soluționat cauza penală privind menţinerea stării 
de arest a inculpatului Lupu Dan Valentin, trimis in judecata pentru săvârşirea infracțiunii prev. de 
art.174 alin.1 Cod penal. 

La dosarul penal a fost depusa împuternicirea avocaţiala din partea avocatului Teodorescu 
Nicuşor, prin care arăta ca este avocat ales al inculpatului, precum şi două cereri prin care a solicitat 
studiul dosarului alături de inculpat. 

Instanţa de judecată a luat la cunoştinţa conținutul adresei cu numărul 1538/4/2012 emisa de 
Baroul Galaţi, potrivit căreia numitul Teodorescu Nicuşor nu figura înscris în „Tabloul Avocaţilor 
Baroului Bucureşti”(Baroul Tradițional). 

Din cuprinsul actelor de urmărire penala existente la dosarul cauzei a rezultat că, la 
solicitarea instanței de judecată, numitul Teodorescu Nicuşor a prezentat legitimaţia 
nr.742/20.09.2010 eliberata de către „Uniunea Naţionala a Barourilor din România. Baroul 
Bucureşti” (Baroul Constituţional) şi a arătat că avea calitatea de avocat ales al inculpatului Lupu 
Dan, făcând dovada cu contractul de asistenta juridica încheiat cu inculpatul în data de 15.06.2012. 

În aceste condiții Tribunalul Galaţi a apreciat ca era obligat să verifice și să se pronunțe 
asupra calităţii de avocat a numitului Teodorescu Nicuşor constatând ca acesta nu era înscris în 
"Tabloul Avocaţilor Baroului Bucuresti” (Baroul Tradițional). 

Astfel, instanța a apreciat că acesta nu avea calitatea de avocat potrivit dispoziţiilor legale 
care reglementează modul de dobândire al acestei profesii şi pe cale de consecință nu putea să 
acorde asistenţă juridică numitului Lupu Valentin. 

Inculpatul Teodorescu Nicuşor a fost ascultat în cauză la data de 28.12.2012 şi a declarat că 
deţine calitatea de avocat definitiv, astfel că în opinia sa „operează prezumția absoluta de legalitate 
şi validitate a împuternicirii avocaţiale depusă la dosar privind asistenta juridica a numitului Lupu 
Valentin”. 

Fiind audiat, martorul Lupu Valentin a declarat, în faţa organelor de urmărire penală şi în 
fața instanţei,că inculpatul Teodorescu Nicuşor i s-a recomandat ca fiind avocat, prezentându-i şi 
legitimaţia de avocat, astfel că a întocmit un contract de asistență juridică pentru a-i reprezenta 
interesele în cauza în care era arestat preventiv. 

Întrucât reprezentanții parchetului nu i-au permis inculpatului să studieze dosarul cauzei, 


nerecunoscându-i calitatea de avocat, martorul Lupu Valentin a declarat ca a reziliat contractul de 


asistență juridică cu acesta. 

Instanţa de fond a mai reținut că în toate cererile, adresele, delegaţiile depuse de inculpat la 
instanţele gălăţene, precum şi la Parchetul de pe lângă Judecătoria Galaţi acesta îşi atribuie calitatea 
de avocat. 

În vederea audierii în cauză, suspectul Teodorescu Nicuşor a fost citat in repetate rânduri cu 
respectarea normelor procedurale atât la domiciliu, cât şi la sediul declarat al cabinetului de 
avocatură, însă a refuzat să dea curs citaţiilor, adoptând o atitudine de sfidare a autorităţii organelor 
de politie. 

Ca atare, Parchetul de pe lângă Judecătoria Galaţi, a emis mandate de aducere pe numele 
inculpatului Teodorescu Nicuşor, printre care şi mandatul de aducere nr.2/2014 din data de 
26.02.2014, care a fost executat de către lucrători de poliţie din cadrui Biroului Investigaţii 
Criminale - Poliţia mun. Galaţi. | 

În aceste condiţii, inculpatului Teodorescu Nicuşor i-au fost aduse la cunoștința fapta pentru 
care este cercetat şi drepturile şi obligațiile sale procesuale. 

Inculpatul Teodorescu Nicuşor a declarat că nu recunoaşte învinuirea pentru care a fost 
începuta urmărirea penală, şi a adoptat aceeaşi atitudine sfidătoare la adresa organelor de cercetare 
penala, precizând ca nu-l interesează nimic şi ca pot să scrie ce doresc. Inculpatul a mai precizat că, 

deşi a luat la cunoştinţa despre citaţiile emise de poliție şi parchet, nu s-a conformat obligatiei de a 
se prezenta, deoarece nu şi-a putut pregăti apărarea. 

Acesta a refuzat să semneze procesul verbal de aducere la cunoştinţa a infracțiunii pentru 
care este cercetat, a drepturilor si obligaţiilor procesuale în calitate de suspect, precum şi declarația 
de suspect, fără a preciza un motiv întemeiat, dovedind lipsa totala de respect față de legea penala şi 
faţă de reprezentanții parchetului şi ai poliției. 

În dosarul penal nr. 9078/P/2013 al Parchetului de pe lângă Judecătoria Galaţi, (privind 
lângerea persoanei vătămate Pacurariu Veronica), nu a fost posibila audierea suspectului 
codorescu Nicuşor, întrucât, deşi a fost legal citat, (ultima citaţie despre care suspectul a luat la 
*/kunoştința fiind în data de 08.01.2015), acesta a refuzat să se prezinte la poliţie pentru a da 
/ declaraţii în legătura cu faptele şi învinuirile ce i se aduc. 

Prima instanţă a mai reţinut că, în vederea audierii în cauză, după reunirea dosarelor penale 
menționate mai sus, schimbarea încadrării juridice şi punerea în mişcare a acţiunii penale cu privire 
la faptele pentru care este cercetat în calitate de inculpat, inculpatul Teodorescu Nicuşor a fost citai 
în repetate rânduri la domiciliu, cu respectarea normelor procedurale, a refuzat fără motiv 
întemeiat să se prezinte la organul de cercetare penala, adoptând aceeaşi atitudine de sfidare a 
autorității organelor judiciare. 

Ca atare, la data de 17.03.2015, Politia mun. Galaţi a emis pe numele inculpatului 
Teodorescu Nicuşor mandatul de aducere cu numărul 1013/P/2015, care a fost executat de către 
lucrători de politie din cadrul Biroului Investigaţii Criminale - Poliţia mun. Galați. 

În aceste condiţii, inculpatului Teodorescu Nicuşor i-au fost aduse la cunoştinţa faptele 
pentru care este cercetat în calitate de inculpat precum şi drepturile şi obligaţiile procesuale pe care 
le are în această calitate. 

Acesta a refuzat sa semneze procesele verbale de aducere la cunoştinţa a drepturilor şi 
obligaţiilor procesuale în calitate de suspect și de inculpat precum şi declaraţiile de suspect şi de 
inculpat, invocând dreptul la tăcere. 

Cu privire la încadrarea juridică a faptelor, instanța de fond a reținut că faptele inculpatului 
prin care a depus în data de 25.01.2013 la dosarele nr. 5175/121/2012 şi nr.5178/121/2012 ale 
Tribunalului Galaţi două cereri în cuprinsul cărora a folosit expresii jignitoare la adresa 
preşedintelui completului ce soluţiona cele două dosare(persoana vătămată Alexa Mihaela), precum 
şi depunerea de concluzii scrise în care a folosit expresii vulgare, în data de 06.09.2013 în dosarul 
574/44/2013 al Curţii de Apel Galaţi (persoana vătămată Păcurariu Veronica), nu întrunesc 
elementele constitutive a două infracţiuni de încălcarea solemnității şedinţei, prev. de art.278 Cod 
penal (faptele din 25.01.2013 şi 06.09.2013). 

Elementul material al infracțiunii de încălcarea solemnităţii şedinţei, prev. de art.278 Cod 
penal, constă în întrebuințarea de cuvinte sau gesturi jignitoare sau obscene de natură să perturbe 
activitatea instanţei. Cuvintele sau gesturile jignitoare sau obscene se referă la orice atingere adusă 
onoarei sau reputației unei persoane. 

Atingerea onoarei constă în comiterea de acte prin care se lezează, se loveşte în sentimentul 
de respect faţă de sine al persoanei. Atingerea onoarei constă deci într-o acțiune sau într-o inacțiune, 
Atingerea reputației constă în comiterea unui act prin care se lovește în bunul renume câştigat de 
persoane în societate. 

Prin întrebuințarea de cuvinte sau gesturi jignitoare se înțelege insultarea unei persoane, 
folosirea de cuvinte sau gesturi care exprimă o desconsiderare și sunt de natură să atingă demnitatea 
unei persoane. Cuvintele sau gesturile obscene sunt acele acțiuni care cuprind reprezentări sau 
exprimări cu caracter trivial sau indecent ale unor organe, acte sau scene de viaţă sexuală, ale unor 
atitudini, practici sau manifestări ale imoralităţii sexuale, forme de exprimare care prezintă explicit 
sau sugerează o activitate sexuală. 

Pentru întregirea elementului material se cere ca întrebuințarea de cuvinte sau gesturi 
jignitoare să fie de natură să perturbe activitatea instanţei. Acest lucru se va întâmpla dacă acestea 
sunt auzite de către completul care compune instanța în sala de judecată sau, fără a fi văzute sau 
auzite de către membrii completului, sunt de natură să creeze rumoare ori scandal în sala de 
judecată între participanţi, care determină o trecere în derizoriu a şedinţei de judecată, contribuind 
astfel la încălcarea solemnităţii şedinţei. 

De asemenea, pentru existența infracțiunii se impune o condiţie de loc, şi anume ca fapta să 

se săvârşească într-o procedură în fața instanțci. 

În consecinţă, fapta va constitui infracţiune numai dacă se săvârşeşte la locul unde se 
desfăşoară şedinţa de judecată. 

Prima instanță a mai reţinut că fapta inculpatului care a acordat asistenţă juridică în şedinţa 
din data de 10.07.2012 în dosarul nr.2406/121/2014 al Tribunalului Galaţi, precum şi că a 
reprezentat în calitate de apărător a SC Yukka Trans SRL Galaţi, cu ocazia judecării dosarului 
nr.574/44/2013 al Curţii de Apel Galaţi la termenul din 06.09.2013, deşi nu avea dobândită în mod 
legal calitatea de avocat, întruneşte elementele constitutive ale infracţiunii de exercitarea fără drept 
a unei profesii sau activităţi, săvârşită în formă continuată, prev. de art.348 Cod penal cu aplicarea 
art.36 alin.l Cod penal 

Elementul material al acestei infracțiuni rezidă în exercitarea fără drept a unei profesii sau 
activități pentru care legea cere autorizaţie ori exercitarea acestora în alte condiții decât cele legale, 
dacă legea specială prevede că săvârşirea unor astfel de fapte se sancţionează potrivit legii penale. 
Actele ce intră în conținutul elementului material trebuie să fie acte specifice profesiei sau activității 
reglementate, iar nu simple acte incidentale sau aflate într-o oarecare legătură cu profesia sau 
“activitatea în cauză. 

Pe lângă cerinţele de mai sus, pentru existenţa infracțiunii este necesară condiția ca legea 
specială, adică cea care stabileşte regimul juridic al profesiei sau activității, să prevadă că astfel de 
fapte se sancţionează potrivit legii penale, aşa cum este cazul în speța de faţă la art.26 alin.1 din 
Legea nr.51/1995. 

Cu privire la posibilitatea exercitării profesiei de avocat în cadrul unui barou paralel cu 
structurile înfiinţate în temeiul Legii nr.51/1995 privind organizarea şi exercitarea profesiei de 
avocat, instanța supremă a statuat că „acordarea personalității juridice unei asociaţii cu scop 
nepatrimonial care are ca obiect de activitate înființarea de barouri de avocați contravine 
prevederilor Legii nr.51/1995 privind organizarea şi exercitarea profesiei de avocat”. 

Conform art.1 alin.2 din Legea nr.51/1995, profesia de avocat se exercită numai de avocaţii 
înscrişi în tabloul baroului component al Uniunii Naţionale a Barourilor din România. 

Urmarea imediată a săvârşirii infracțiunii constă într-o stare de pericol pentru relaţiile 
sociale ce formează obiectul ocrotirii penale, pentru ordinea de drept referitoare la exercitarea 
profesiilor. 

În ceea ce priveşte individualizarea judiciară a pedepsei, prima instanţă a reținut că, față de 
considerentele de fapt şi de drept mai sus arătate, faptele prin care inculpatul a depus î în data de 
25.01.2013, la dosarele nr.5175/121/2012 şi nr.5178/121/2012 ale Tribunalului Galaţi, două cereri 
în cuprinsul cărora a folosit expresii jignitoare la adresa preşedintelui completului ce soluţiona cele 
două dosare (persoana vătămată Alexa Mihaela), precum şi de a depune concluzii scrise în care a 
folosit expresii vulgare, în data de 06.09.2013 în dosarul 574/44/2013 al Curţii de Apel Galaţi 
(persoana vătămată Păcurariu Veronica), există, au fost săvârşite de inculpat, dar nu constituie 
infracțiuni în sensul art.15 alin.1 Cod penal, astfel încât în baza art.396 alin. şi 5 din Codul de 
procedură penală în referire la art.16 alin.1 lit.b teza I Cod procedură penală, a dispus achitarea 
inculpatului Teodorescu Nicuşor pentru săvârşirea acestor infracțiuni. 

În ceea ce priveşte fapta inculpatului care a acordat asistență juridică în şedinţa din data de 
10.07.2012 în dosarul nr.2406/121/2014 al Tribunalului Galaţi şi a reprezentat în calitate de 
apărător SC Yukka Trans SRL Galaţi, cu ocazia judecării dosarului nr.574/44/2013 al Curţii de 
Apel Galaţi la termenul din 06.09.2013, deşi nu avea dobândită în mod legal calitatea de avocat, 
prima instanță a apreciat că fapta întrunește toate trăsăturile esenţiale ale unei infracțiuni, respectiv 
este prevăzută de legea penală ca infracțiune, este săvârşită cu vinovăţie, este nejustificată şi este 
imputabilă inculpatului, nefiind incidente în cauză niciuna din cauzele limitativ prevăzute de art.18- 
31 Cod penal. Fiind vorba de o infracţiune de pericol, legătura de cauzalitate dintre elementul 
material şi urmarea periculoasă produsă rezultă din materialitatea faptei săvârşite de inculpat. 

Din fişa de cazier judiciar a rezultat că inculpatul nu este cunoscut cu antecedente penale, 
aşadar acesta este la primul impact cu legea penală. 

La individualizarea pedepsei aplicate, instanţa de fond, având în vedere dispoziţiile art.74 
alin.2 Cod penal, a ţinut seama de împrejurările şi modul de comitere a infracțiunii, de mijloacele 
folosite, starea de pericol creată pentru valoarea ocrotită, natura şi gravitatea rezultatului produs 
(starea de pericol pentru persoanele angrenate în trafic) ori a altor consecințe ale infractiunii, 

motivul săvârșirii infracţiunii şi scopul ormărit, natura şi frecventa infracți 

antecedente penale ale infractorului (inculpatul n are tecedenie penale), conduita după sšvärgirea 
infracțiunii şi în cursul procesului penal, nivelul de Ei vârsta, Starea i de situatia 
familială şi socială (acte în circumstanţiere), dar și de împrejurările care a eS sau agravează 
răspunderea penală. 

Prima instanță a reținut că, pentru fapta săvârşită de inculpat, legiuitorul a prevăzut pedepse 
alternative, respectiv închisoarea sau amenda penală, şi a considerat că o pedeapsă cu amenda 
penală constituie un mijloc apt de reeducare a inculpatului, astfel încât să se formeze o atitudine 
= Porectă față de ordinea de drept şi regulile de convieţuire socială, astfel că a aplicat inculpatului o 
j//amendă penală î în limitele stabilite de art.61 alin.4 lit.b Cod penal (între 120 şi 240 zile-amendâ), 
i “ respectiv 200 zile amendă, în considerarea conduitei după săvârşirea infracțiunii şi în cursul 
procesului penal, acesta nerecunoscând săvârşirea faptei şi sfidând organele judiciare. Suma 
corespunzătoare pentru o zi amendă s-a stabilit la 20 de lei, în baza considerentelor arătate anterior. 

Instanța de fond a pus în vedere inculpatului prevederile art.63 din Codul penal, potrivit 
cărora în cazul sustragerii cu rea-credință de la executarea amenzii penale, instanta va înlocui 
această pedeapsă cu pedeapsa închisorii egală cu numărul zilelor-amendă stabilit. 

Cu privire la latura civilă a cauzei, instanţa de fond a constatat că persoanele vătămate mi s- 
au constituit părți civile în cauză. 

În temeiul art.274 alin.! Cod de procedură penală, prima instanță l-a obligat pe inculpatul 
Teodorescu Nicuşor la plata sumei de 600 lei (din care suma de 85 lei aferentă urmăririi penale) cu 
titlu de cheltuieli judiciare avansate de stat. 

Împotriva acestei sentințe au declarat apel Parchetul de pe lângă Judecătoria Galaţi, 
inculpatul Teodorescu Nicuşor şi partea vătămată Păcurariu Veronica, criticând-o pentru 
nelegalitate şi netemeinicie. 

În motivarea apelului formulat, Parchetul de pe lângă Judecătoria Galaţi a apreciat ca fiind 
netemeinică sentința penală apelată sub aspectul individualizării pedepsei, întrucât: 

1. Mijloacele de individualizare judiciară constau în acele posibilități acordate, prin 
jege, judecătorilor de a stabili genul, cuantumul şi modul de executare a pedepsei. Judecătorii au 
facultatea, în cazul când legea prevede pedepse alternative, să fixeze asupra oricăreia dintre acestea; 
pot să stabilească cuantumul pedepsei principale între minimul şi maximul special; să depăşească 
maximul special, în limitele sporurilor prevăzute de lege, sau să reducă pedeapsa sub minimul 
special, ca efect al constatării unor cauze agravante sau de atenuare a pedepsei, pot, în cazurile şi 
condițiile stabilite de lege — să completeze acțiunea represivă a pedepsei principale prin aplicarea de 
pedepse complementare. Judecătorii dispun de largi posibilităţi şi în ce priveşte stabilirea modului 
de executare a pedepselor; ei pot dispune, în condiţiile legii, executarea închisorii sau pot dispune 
suspendarea condiţionată a executării pedepsei ori suspendarea executării pedepsei sub 
supraveghere. 

Alegerea mijloacelor de individualizare nu se face însă arbitrar, ci dimpotrivă, judecătorii 
sunt obligaţi să ţină cont de anumite criterii prevăzute de lege. Criteriile de individualizare sunt deci 
acele elemente după care instanța de judecată este obligată să se călăuzească în activitatea de 
individualizare a pedepsei. 

Conform unei decizii a Tribunalului Suprem când legea penală prevede pentru aceeași 
infracţiune pedepse alternative, instanța are obligaţia să fixeze mai întâi asupra uneia dintre aceste 
pedepse, ghidându-se în alegerea sa după criteriile generale de individualizare a pedepsei, după 
care, în raport de pedeapsa asupra căreia s-a fixat, urmează să aplice, folosind aceleași instrumente 
de individualizare, pedeapsa concretă ce urmează a fi executată. 

În cauza dedusă judecății analizând considerentele instanței, s-a constatat că această 
operaţiune nu a fost efectuată, nefiind arătate în concret motivele pentru care instanța de judecată s- 
a oprit la pedeapsa amenzii în detrimentul pedepsei închisorii. 

În concepţia noului Cod penal, reflectată în disp. art.74 alin.1 Cod penal, criteriile pe baza 
cărora se evaluează gravitatea infracțiunii săvârşite sau cuantumul pedepsei sunt: 

+ împrejurările şi modul de comitere a infracțiunii, precum şi mijloacele folosite: 

Inculpatul Teodorescu Niculpr a exercitat fără drept profesia de avocat, în legătură cu 
dosarul unui inculpat arestat preventiv pentru săvârşirea infracţiunii de omor calificat, prin fapta sa 
inculpatul a pus în pericol grav înfăptuirea justiției şi drepturile fundamentale ale deținutului Lupu 

Dan Valentin, consecințele vătămătoare fiind minime datorită acţiunii proactive a instanţei de 
judecată. Pentru a-şi asigura reuşita infracţională inculpatul Teodorescu Nicuşor s-a folosii de 
înscrisuri false, acesta a depus la dosarul respectiv o delegaţie de avocat ce imita în totalitate 
modelul delegaţiei de avocat folosit de Baroul Bucureşti din cadrul Uniunii Naţionale a Barourilor 
din România, şi a formulat nelegal cereri şi memorii, deşi cunoștea că prin această activitate 
infracțională prejudiciază în mod direct drepturile fundamentale ale inculpatului Lupu Dan Valentin 
şi pune în pericol nemijlocit înfăptuirea justiției. 

. starea de pericol pentru valorea ocrotită; 

Din probele administrate reuzultă cu prisosință că valoarea ocrotită, respectiv ocrotirea 
regimului stabilit pentru desfășurarea unor activități reglementate de lege, a suferit o vătămare 
directă importantă. Inculpatul Teodorescu Nicuşor a folosit mijloace diversificate, şi a dovedit o 
specializare infracțională deosebită, în acțiunile de înşelare a persoanelor şi organelor judiciare cu 
privire la faptul că exercită în mod legal profesia de avocat. 

. natura şi gravitarea rezultatului produs ori a altor consecințe ale infracțiunii: 

Inculpatul Todorescu Nicuşor a vătămat grav interesele justiției şi dreptul la apărare al 
inculpatului Lupu Dan Valentin, acesta l-a privat pe aşa zisul său client de posibilitatea de a-și 
angaja un avocat adevărat, iar organele judiciare au fost nevoite să destăşoare activități 
suplimentare canalizate nu pentru aflarea adevărului, ci pentru contracararea acțiunilor criminale de 
o insistenţă ieșită din comun ale inculpatului. 

° motivul săvârşirii infractiunii şi scopul urmărit: 

Inculpatul Teodorescu Nicuşor a săvârşit infracțiunea motivat de câştiguri financiare uşoare 
şi nelegale, prin înşelarea persoanelor cu privire la calitatea mincinoasă de avocat, aceasta prin 
nesocotirea unor elemente de convieţuire socială a dat dovadă de periculozitate profitând de 
naivitatea şi lipsa unor cunoștințe juridice ale semenilor săi aflați în dificultate juridică, scopul fiind 
acela de a-şi asigura existenţa exclusiv pe baza infracțiunii de exercitare fără drept a profesiei de 
avocat. 

. natura şi frecvenţa infracţiunilor care constituie antecedente penale ale infractorului: 

Inculpatul Teodorescu Nicuşor nu a mai suferit condamnări penale însă nu este la primul 
contact cu legea penală, fiind sancţionat administrativ pentru săvârşirea infracțiunii de sfidare a 
organelor judiciare, prevăzută de art. 272! din Codul penal 1968. Această circumstanță personală 
coroborată cu comportamentul procesual al inculpatului denotă o periculozitate sporită a acestuia. 

. conduita după săvârşirea infracțiunii şi în cursul procesului penal: 

Inculpatul Teodorescu Nicuşor a încercat, şi din păcate a reuşit, să ingreuneze buna 
desfăşurare a procesului penal, acesta a refuzat constant orice cooperare cu organele judiciare, nu a 
recunoscut săvârşirea infracțiunii, deşi a fost surprins în flagrant delict, şi prin abuz de drept a 
formulat cereri şi a depus memorii repetate cu conținut defăimător la adresa unor magistrați şi a 
sistemului judiciar în general. Mai mult inculpatul Teodorescu Nicuşor, fără nici o reținere, a depus 
chiar în prezenta cauză înscrisuri ce confirmă faptul că, în continuare doreşte să săvârşească 
infracţiunea de executare fără drept a profesiei de avocat, întocmind, semnând şi ştampilând în fals 
numeroase înscrisuri, intitulate cereri, excepții sau memorii cu titulatura “avocat definitiv”, 
inculpatul mergând până la a depune la dosarul instanței o delegaţie falsificată prin care atestă 
raporturi de asistenţă juridică cu sine însuși. 

. nivelul de educaţie, vârsta, starea de sănătate, situația familială și socială: 

Inculpatul Teodorescu Nicuşor este căsătorit, are studii superioare conform afirmațiilor sale 
şi locuieşte în numicipul Galaţi, acesta a refuzat să coopereze în vreun fel cu organele judiciare și 
astfel nu se cunosc date privitoare la situaţia sa socială, susnumitul nu are ocupație sau loc de 
muncă. 

Astfel, având în vedere criteriile enumerate şi dovezile ataşate la dosarul cauzei, Parchetul 
de pe lângă Judecătoria Galaţi solicită să se constate că instanța de judecată în mod eronat a apreciat 
că pedeapsa amenzii, în cuantum de 200 de zile amendă a câte 20 de lei pe zi, este o pedeapsă 
suficientă pentru a reflecta gravitatea faptei, periculozitatea inculpatului şi pentru a asigura 
reeducarea acestuia şi prevenirea săvârşirii de noi infracțiuni. 

Analizându-se probatoriul administrat s-a apreciat că pentru asigurarea îndeplinirii scopului 
pedepsei, în privinţa inculpatului Teodorescu Nicuşor este necesară aplicarea unei pedepse cu 

închisoarea cu executare efectivă, pedeapsa care în conformitate cu criteriile generale de 
individualizare trebuie orientată către maximul special, respectiv trei luni închisoare. 

Mai mult, în cauză este evident faptul că inculpatul prin săvârşirea faptei de exercitare fără 
drept a profesiei de avocat a urmărit obținerea unui folos patrimonial, motiv pentru care s-a apreciat 
de către Parchetul de pe lângă Judecătoria Galaţi că situația concretă reclamă un tratament 
sancţionator eficient urmând a se face aplicarea dispoziţiilor art.62 Cod penal privind amenda care 
late pedeapsa închisorii, riposta m a organelor Preni fiind singura aptă să asigure 

Z. În ceea ce priveşte soluția de “achitare a incapa Teodorescu Nicuşor, sub 
aspectul săvârșirii celor două infracţiuni de încălcare a solemnității şedinţei, Parchetul de pe lângă 
Judecătoria Galaţi a apreciat că pentru verificarea temeiniciei acesteia, se impune efectuarea unei 
analize sub aspectul întrunirii elementelor constitutive ale infracțiunii în normele incriminatoare din 
cele două coduri penale ce s-au succedat. 

Astfel, se constată că la data de 25.01.2013 şi 06.09.2013 activitatea infracțională a. 
inculpatului se încadra în dispoziţiile de drept penal material din art. 272! Cod penal 1968, care 
incriminau sfidarea organelor judiciare, în prezent această incriminare regăsindu-se în dispozițiile 
art.286/2009 privind Codul Penal, respectiv în art. 278 cu denumirea marginală „încălcarea 
solemnității şedinţe”. 

Analizând latura obiectivă a infracțiunii prev. de art. 272! Cod penal 1968 se constată că 
elementul material, ce reprezintă însuşi actul de conduită interzis, constă în „întrebuințarea de 
cuvinte insultătoare ori gesturi obscene sau amenințătoare în mod nemijlocit la adresa integrităţii 
fizice a unui judecător, a unui procuror sau a unui organ de cercetare penală, polițist sau jandarm, 
pentru fapte îndeplinite în exerciţiul funcției”. 

Raportând dispoziţiile susmenţionate la conduita concretă a inculpatului Teodorescu Nicuşor 
se poate constata că acesta, prin depunerea la dosarele nr.5175/121/2012, $178/121/2012 şi 
574/444/2013 a unor înscrisuri ce conţineau cuvinte insultătoare adresate judecătorului cauzei, a 
săvârşit infracțiunea de sfidare a organelor judiciare prevăzută de art. 272! teza a l-a Cod penal 
1968, 

În prezent, prin legea nr.286/2009 privind Codul penal trăsăturile esenţiale ale infracțiunii au 
fost redefinite, legiuitorul în art.15 menţionând că „infracțiunea este fapta prevăzută de legea penală 
săvârşită cu vinovăţie, nejustificată şi imputabilă persoanei care a săvârşit-o”. 

Astfel, în prezent fapta prevăzută de art.278 Cod penal poate fi reținută în sarcina 
inculpatului Teodorescu Nicuşor dacă în concret acesta este: 

a) tipică, respectiv trăsăturile activităţii inculpatului corespund celor ale faptei descrise în 
norma de incriminare. 

b) săvârşită cu vinovăţie, fiind necesar ca inculpatul să acționeze cu intenție directă sau 
indirectă; AR 
c) nejustificată, acţiunea inculpatului fiind necesar a nu fi autorizată de o altă normă 
juridică; 

d)  imputabilă, acţiunea inculpatului fiind necesar a nu beneficia de vreuna din cauzele de 
neimputabilitate (art.24 — 31 noul Cod penal ). 

Conform dispoziţiilor art.278 Cod penal, fapta de încălcarea a solemnităţii şedinţei este 
tipică dacă inculpatul a întrebuințat cuvinte jignitoare, condiție îndeplinită în cauză, de natură să 
perturbe activitatea instanței, expresiile folosite de inculpat fiind triviale nu au nici o justificare 
socială, morală sau legală îndeplinind şi această condiție. 

Singura condiţie ce poate fi pusă sub semnul întrebării, din punct de vedere al realizării ei, 
se referă la noţiunea de participare a inculpatului la o procedură ce se desfăşoară în fața instanței. 

Pentru a răspunde la această întrebare, Parchetul de pe lângă Judecătoria Galaţi a apreciat că 
instanța de control judiciar trebuie să se raporteze la noțiunea de participant cuprinsă în prevederile 
Codului de procedură civilă, având în vedere că dosarele în care inculpatul a depus înscrisurile 
conținând cuvinte jignitoare, la adresa magistratului judecător, erau guvernate de aceste reguli. 

Înainte de a analiza dispoziţiile legale în materie, s-a apreciat ca fiind utilă formularea unei 
definiții generale a participatului în procesul civil după cum urmează: „Locuţiune ce desemnează 
persoanele, autoritățile sau instituţiile care participă la activitatea de înfăptuire a justiției”. 

Definiția propusă este susținută de prevederile Titlului I din legea nr.134/2010 privind Codul 
de procedură civilă cu denumirea marginală „Participanți la procesul civil”, în cadrul acestui Titlu 
din Cartea | a aceluiaşi act normativ, legiuitorul a oferit definiția legală a participanţilor la procesul 
civil prin enumerarea acestora în subcapitolele I şi II, capitolul I din acest titlu având denumirea 
marginală „Judecătorul. Incompatibilitatea”, iar capitolul II intitulându-se „Părţile”. 

Acest din urmă capitol este cel mai relevant, având în vedere că legiuitorul a înţeles 
divizarea textului în 5 secțiuni în care sunt enumerate şi definite părțile, alte persoane care pot lua 
parte la judecată, reprezentanţii legali şi convenționali ai părților şi asistenţa judiciară. 

Se mai arată în motivele de apel ale Parchetului de pe lângă Judecătoria Galaţi că inculpatul 
Teodorescu Nicușor a acționat în cauzele 5175/121/2012, 5178/121/2012 şi 574/444/2013 în 
calitate de reprezentant convenţional al unei părți, din punct de vedere penal neavând relevanţă 
faptul că acesta nu deținea calitatea de avocat, iar prin depunerea înscrisurilor respective a participat 
la procedura de judecată ce se desfăşura în fața instanței prin acordarea de asistenţă juridică unei 
părți din dosarele respective. | | 

Această concluzie este susținută şi de analogia privind modalitatea în care inculpatul 
participă în procesul penal prin avocat, art. 83 şi 92 din Legca nr.135/2010 privind Codul de 
procedură penală precizând expres faptul că „inculpatul are dreptul de a formula orice alte cereri ce 
țin de soluţionarea laturii civile şi penale a cauzei” iar „avocatul suspectului sau inculpatului are de 
asemenea dreptul să participe la audierea oricărei persoane de către judecătorul de drepturi şi 
libertăţi, să formuleze plângeri, cereri şi memorii”, această modalitate de normare a drepturilor 
inculpatului şi avocatului fiind de natură a demonstra cu puterea evidenţei că inculpatul în calitate 
de suspect procesual principal, chiar dacă nu este prezent la şedinţa de judecată, participă la o 
procedură ce se desfăşoară în fața instanței de judecată prin depunerea de înscrisuri, cereri sau 
memorii, neavând relevanță penală dacă actele au fost depuse în şedinţă prin registratura instanţei 
ori prin avocat. 

Totodată, s-a apreciat că prin formularea folosită de legiuitor în textul art.278 din Codul 
penal „participare la o procedură ce se desfăşoară în fata instanţei” s-a urmărit cuprinderea în sfera 
de incriminare şi a modalităţii de participare prin depunerea la dosarul cauzei a înscrisurilor, 
cererilor și memoriilor. Intenţia legiuitorului fiind cu atât mai caracterizată, atunci când ne 
îndreptăm atentia la cealaltă condiţie impusă de text, respectiv „de către o persoană care asistă la o 
procedură ce se desfăşoară în faţa instanţei”, această din urmă condiţie fiind de natură a releva 
finalitatea incriminării, respectiv de a pedepsi toate persoanele, indiferent că acestea au calitatea de 
participanți într-un dosar aflat pe rolul instanţei sau fac parte din publicul asistent ia desfăşurarea 
şedinţei, persoanele care folosesc cuvinte sau gesturi jignitoare sau obscene de natură să perturbe 
activitatea instantei, 

Acceptarea tezei contrare ar conduce la soluţii judiciare incoerente. Un exemplu juridic, dar 
plauzibil, în acest sens fiind acela al reclamantului prezent la şedinţa de judecată, care răspunde la 
strigarea cauzei cu simpla precizare că doreşte să depună la dosar un set de înscrisuri, înscrisuri ce 
ar conține cuvinte jignitoare. Această persoană, prin acțiunea descrisă anterior ar săvârşi 
infracțiunea de încălcare a solemnităţii şedinţei, pe când, în situația în care același reclamant ar opta 
pentru depunerea înscrisurilor cu acelaşi conținut prin registratura instanţei nu ar fi în situaţia de a 
săvârşi această infracțiune. 

O asemenea interpretare a textului apreciază Parchetul de pe lângă Judecătoria Galaţi că nu 
este permisă, find în afara ratio legis, judecătorul fondului adăugând la text o condiţie suplimentară, 
respectiv prezenţa în şedinţa de judecată a persoanei care are calitatea de participant în proceudra 
judiciară, o asemenea adăugire venind în conflict cu principiul de interpretare ubi lex non distinguit 
nec nos distinguere debemus. 

Procurorul care a motivat apelul a arătat că, sugestiv, în prezenta cauză maxima latină „ratio 
est legis anima, mutata legis ratione mutatur et lex”, respectiv rațiunea legii este sufletul legii şi 
schimbarea rațiunii legii schimbă legea în sine, este o bună oglindă a greşelii de interpretare făcută 
de instanța fondului, 

În final, s-a solicitat a se avea în vedere că prezenta speță este una ce reclamă mai mult decât 
simpla soluție în apel, fiind necesar ca instanța de control judiciar să dezlege corect această 
problemă de drept de care depinde soluţionarea cauzei, decizia urmând să aibă repercusiuni directe 
în practica viitoare a instanțelor, iar din păcate nu de puţine ori judecătorii au fost confruntaţi cu 

situaţii în care participanţii la proces au folosit cuvinte jignitoare la adresa lor în cererile depuse la 
dosarele instanţelor. 

Pentru aceste considerente, s-a solicitat să se constate că sentința supusă controlului judiciar 
este netemeinică sub aspectul achitării inculpatului şi individualizării pedepsei. 

Pentru aceste motive, în temciul disp. art.421 pct.2 lit.a Cod procedură penală, s-a solicitat 
admiterea apelului declarat împotriva sentinței penale nr.106/25.01.2016 pronunţată de Judecătoria 
Galaţi în dosarul nr.7079/233/2015, privind pe inculpatul Teodorescu Nicuşor, să se dispună 
desființarea acesteia, iar în rejudecare să se dispună condamnarea inculpatului şi pentru infracțiunea 

“ude încălcare a solemnităţii şedinţei şi să se aplice inculpatului o pedeapsă rezultantă cu închisoarea, 
care să fie adăugată amenda penală, individualizate în mod corespunzător. 

În motivarea apelului formulat de persoana vătămată Păcurariu Veronica Constanţa, aceasta 
apreciat hotărârea ca nelegală atât în latură penală, sub aspectul soluţiei de achitare, cât şi în latură 
civilă, prin greșita reținere a împrejurării că persoana vătămată nu s-ar fi constituit parte civilă. 

A arătat că pentru a se pronunța soluția de achitare, instanța de fond a reținut că, deși faptele . 
există şi au fost săvârşite de inculpat, nu constituie infracțiuni, fără ca în vreo parte a 
considerentelor hotărârii să se specifice care sunt condiţiile legale (elementele constitutive ale 
infracțiunii) care nu ar fi îndeplinite (întrunite) şi care ar face ca faptele comise efectiv să nu fie 
prevăzute de legea penală. 

Astfel, în motivarea hotărârii s-a reținut că elementul material al infracțiunii de încălcarea 
solemnităţii şedinţei, prevăzută de art.278 Cod penal, constă în întrebuințarea de cuvinte sau gesturi 
jignitoare sau obscene de natură să perturbe activitatea instanţei. 

Deşi în mod evident în cazul ambelor infracţiuni de încălcarea solemnității şedinţei, reținute 
în sarcina inculpatului, aceste condiţii au fost îndeplinite, legea penală nedistingând dacă 
respectivele cuvinte jignitoare ori obscene sunt în formă verbală ori în formă scrisă, instanța a 
reținut că nu constituie infracțiuni, fără a aduce vreo argumentație în acest sens, ceea ce echivalează 
practic cu nemotivarea hotărârii. 

A mai arătat că, încercând să intuiască presupusul raționament al instanţei de fond, faptul că 
inculpatul a adresat în scris respectivele cuvinte injurioase şi obscene şi nu în formă verbală, nu este 
de natură să înlăture caracterul penal al faptei, atâta timp cât aceste înscrisuri au fost adresate 
instanţei şi au fost ataşate la dosarul cauzei, putându-se lua la cunoştinţă de către alte părți din dosar 
sau apărătorii acestora, aspecte care duc la subminarea autorităţii completului care asigură 
solemnitatea şedinţei de judecată, perturbând astfel activitatea instanței, astfel cum de altfel s-a şi 
întâmplat în cazul persoanei vătămate Alexa Mihaela. 

De asemenea, a mai arătat că legea nu cere ca acest rezultat socialmente periculos — 
perturbarea activităţii instanţei — să survină în mod efectiv, ci doar ca respectivele cuvinte ori 
gesturi să fie apte să îl producă, condiţie care, faţă de gravitatea insultelor şi caracterul profund 
grobian al expresiilor utilizate de inculpat, a fost îndeplinită cu prisosință. 

S-a apreciat că o interpretare contrară şi arbitrar restrictivă a textului incriminator ar lăsa 
practic nesancţionat din punct de vedere penal un comportament cu o periculozitate socială 


către legiuitor. 

Persoana vătămată Păcuraru Veronica Constanţa a mai arătat că hotărârea este nelegală şi în 
ceea ce priveşte acțiunea civilă, în condiţiile în care s-a constituit parte civilă cu suma de 100.000 
lei reprezentând daune morale. Chiar în cazul pronunțării unei soluții de achitare, instanța de fond 
trebuia să procedeze la lăsarea nesoluţionată a acţiunii civile, în conformitate cu disp. art.25 alin.5 
Cod procedură penală. 

Totodată, s-a apreciat hotărârea ca fiind şi netemcinică sub aspectul alegerii pedepsei 
aplicate inculpatului şi a cuantumului acesteia. 

Astfel, s-a învederat că textul incriminator prevede pentru infracțiunea de exercitare fără 
drept a unei profesii sau a unei activităţi pedeapsa închisorii de 3 luni la un an sau amendă, instanța 
orientându-se în mod netemeinic spre cea din urmă. 

De altfel, s-a apreciat că pare cel puţin ciudat că la alegerea pedepsei, conform 
considerentelor hotărârii atacate, instanţa a legat natura şi gravitatea rezultatului produs de starea de 

pericol pentru persoanele angrenate în trafic, ceea ce denotă o abordare superficială a procesului de 
individualizare judiciară a pedepsei. 

Întrucât, deşi s-a reținut corect situaţia inculpatului de după săvârşirea infracțiunii şi pe 
parcursul procesului penal, ca fiind de nerecunoaştere a faptei şi de sfidare a organelor judiciare, 
apelania apreciază că instanța de fond nu a ales o pedeapsă ce asigură îndreptarea acestei conduite, 
respectiv cea a închisorii, nefiind atins astfel nici scopul educativ şi nici cei preventiv al pedepsei. 

În concluzie, deşi prin rechizitoriu Parchetul de pe lângă Judecătoria Galaţi a învestit 
instanța cu cercetarea săvârșirii unei singure infracţiuni de exercitare fără drept a unei profesii sau 
activități, săvârşită în formă continuată, în fapt inculpatul a săvârşit mai multe asemenea infracțiuni 
(în formă continuată sau concurentă), acordând asistenţă juridică părților în numeroase alte dosare 
înregistrate fie pe secția de contencios administrativ şi fiscal, dreptul muncii şi asigurărilor sociale 
sau chiar la unele parchete arondate Curţii de Apel Galaţi sau DIICOT Galaţi. Această atitudine a sa 
denotă o atitudine de sfidare a legii şi un comportament cu o periculozitate socială deosebită. 

Faţă de cele expuse, a solicitat admiterea apelului declarat împotriva sentinței penale 
nr.106/2016 pronunţată de Judecătoria Galaţi la data de 25.01.2016 în dosarul nr.7079/233/2015 şi, 
în conformitate cu art.421 pet.2 lit.a Cod procedură penală, să se dispună desfiinţarea acestei 
sentințe penale şi în rejudecare să se procedeze la soluționarea cauzei conform motivelor de apel 
prezentate. 

Inculpatul Teodorescu Nicuşor a formulat apel împotriva sentinței pronunțate de prima 
instanţă şi împotriva încheierilor din datele de 04.06.2015, 02.07.2015, 24.09.2015, 22.10.2015, 
23.10.2015, 19.11.2015, 13.01.2016 şi 20.01.2016, apreciind că toate au fost emise cu violarea 
integrală a Convenţiilor şi Tratatelor Internaţionale, a Constituţiei României, a deciziilor Curţii 
Constituţionale şi a tuturor legilor în vigoare, a tuturor probelor depuse ș și invocate în apărare. 

În motivarea apelului declarat, inculpatul a arătat, în esență, că după comunicarea hotărârilor 
și în special a încheierilor de amânare a pronunțării şi a sentinței cu adevărat penală va motiva 
apelul. 

Pe baza argumentelor punctuale, a solicitat casarea tuturor încheierilor şi a sentinței 
pronunțată în numele unei inexistente „instanțe de judecată”, nesemnând niciun judecător vreun 
înscris. 

Totodată, a arătat că va argumenta fără echivoc că a fost şi este victima unui proces politic, 
instigatorii corupţiei şi fraudării ordinii de drept interne şi internaționale fiind tocmai chemaţii în 
garanție Uniunea Europeană, CEDO, intitulatul „Stat Român” şi „Guvernul României” neînființate, 
fără sedii legale şi fără personalitate juridică de drept public. 

Deşi a fost legal citat de instanţa de apel, inculpatul nu s-a prezentat la instanță nici personal 
şi nici prin reprezentant, însă pe parcursul judecării cauzei în apel a depus la dosar mai multe 
înscrisuri. 

În esenţă, în cuprinsul acestor înscrisuri inculpatul a făcut referiri la faptul că nu au fost 
înființate legal Statul Român, Guvernul României, instanțele de judecată, a făcut referiri la agenții 
criminali ai unui pretins stat, criminal, care au violat reguli, hotărâri judecătoreşti definitivă, 
principii de drept, articole de lege, convenții şi tratatele internaționale, drepturile fundamentale ale 
omului, precum şi faptul că în cauză nu a existat un proces, ci o execuție criminală, cu titlu de 
exemplu fiind indicaţi lon Antonescu, Iuliu Maniu şi Nicolae Ceauşescu. 

În cuprinsul aceloraşi înscrisuri inculpatul apelant a făcut referiri la interzicerea exercitării 
unei profesii, respectiv cea de poliţist şi cea de avocat, fiindu-i îngrădit dreptul de acces la justiție. 

Acelaşi inculpat a solicitat desființarea sentinţei atacate, pentru că nu au fost discutate în 
procedură contradictorie excepţiile de neconstituționalitate invocate. 

De asemenea, a arătat că judecătorul de la prima instanță, Anghel Raluca Nicoleta, a comis 
infracțiunile de abuz în serviciu prin neemiterea încheierii motivate impusă de art.29 alin.5 din 
Legea nr.47/1992 R.3, fals comis prin omisiunea încheierii motivate impusă de art.29 alin.5 din 
Legea nr.47/1992/R3 şi de denegare de dreptate urmare a refuzului omisiuni de a judeca şi de a se 
pronunţa asupra celor trei excepții de neconstituționalitate, precizând că dacă nu se va sesiza 
organul judiciar competent de comitere a celor trei infracțiuni, se va săvârşi infracțiunea de 
omisiune a sesizării organelor judiciare. 

Inculpatul a mai arătat, în esență, că invocă și nulitatea absolută a sentinței apelate şi a 
tuturor încheierilor, cu motivarea că nu s-a respectat principiul contradictorialităţii, violându-se în 

concret art.6 din Conveniia Europeană a Drepturilor Omului, art 351, art.370, art.374 din Legea 
nr.135/2010, art.14 — contradictorialitatea, coroborat cu art.2 din Legea nr.134/2010 R.I, decizia 
nr.3516/08.10.2010 din dosarul nr.1332/64/2007 al Înaltei Curți de Casaţie şi Justiţie, astfel că se 
impune retrimiterea cauzei la Judecătoria Galaţi, care să se pronunțe prin încheiere motivată asupra 
tuturor probelor propuse, ataşate cererilor, cu obligarea judecătorului să aducă în dosar absolut toate 
hotărârile definitive pronunţate în spețe similare. 

Înscrisurile depuse la dosar de inculpat la diferite termene de judecată mai cuprind 
concluziile sale scrise, apărări, note scrise, precum şi invocarea excepţiei de neconstituționalitate a 
ispoziţiilor Legii nr.286/2009, a dispoziţiilor art.14 alin.2, art.33 alin.3 lit.d şi art.51 alin.1 lit.a şi b 
in Legea nr.24/2000, a art.514, art.515, 516, art.517 şi art.518 din Legea nr.134/2010, a Deciziilor 
27/2007 RIL şi nr.15/2015 RIL pronunţate de Înalta Curte de Casaţie şi Justiţie, a Legii 
nr.363/30.12.1947 şi a art.421 din Legea nr.135/2010. 

Cu privire la neconstituţionalitatea Legii nr.363/30.12.1947 de constituire a Statului Român 
în Republica Populară Română, a arătat că art.173 din Legea pentru organizarea direcțiunii generale: 
a Monitorului Oficial şi Imprimeriei Statului, publicată în Monitorul Oficial nr.60/02 iulie 1919, nu 
a prevăzut „bis” la Monitorul Oficial, bis-ul nefiind publicaţie oficială a unui stat, nu există indicată 
data înființării şi dispozitiei de înființare a articolului, a făcut referiri la inexistența şi omisiunea 
atribuirii personalității juridice de drept public, la inexistența şi omisiunea indicării temeiului 
constituțional al emiterii, aspecte care conduc la violarea Legii nr.24/2000 în vigoare şi a 
Constituţiei României adoptată în 1991 şi republicată în 2003. 

Cu privire la excepţia de neconstituţionalitate a art.421 din Legea nr.135/2010, a arătat că, 
urmare a omisiunii legiuitorului de a reglementa desființarea/casarea sentinței cu trimiterea cauzei 
spre rejudecare, în vederea respectării art.6 şi a respectării dublului grad de jurisdicție statuat în 
materie penală prin art.2 din Protocolul nr.7 al Convenţiei Europene a Drepturilor Omului, nu există 
un proces echitabil, aelaşi aspect vizându-l şi omisiunea legiuitorului de a indica toate cazurile care 
impun casare cu trimitere spre rejudecare. întemeindu-şi excepția şi pe argumentele din Decizia 
nr.445/P/18.05.2015 a Curţii de Apel Constanţa, întemeiată pe dreptul european. 

În concluzie, a solicitat admiterea excepţiei de neconstituționalitate, urmare a violării art.6 şi 
a Protocolului 7 din Convenţia Europenă a Drepturilor Omului, dată fiind omisiunea legiuitorului de 
a reglementa casarea cu retrimitere spre rejudecare în cazul încălcării unei garanții procedurale, 
punând capăt violării art.2 din Protocolul nr.7 al Convenţiei Europene a Drepturilor Omului, care 
justifică trimiterea cauzei spre rejudecare, apreciind că nu poate fi rejudecată direct în apel o cauză 
care nu a parcurs toate etapele judecății, instituite de dreptul comun — Legea nr.287/2009, Legea 
nr.134/2010 şi Legea 135/2010. 

A mai apreciat că inexistenţa unui al doilea grad de jurisdicție sub aspectul interpretării și 
administrării nemijlocite a probelor aduce atingere dreptului său la un proces echitabil, prev. de 
art.6 paragraful 1 din Convenţia pentru Apărarea Drepturilor Omului şi Libertăţilor Fundamentale, 
acest drept fiind în strânsă legătură cu dreptul la dubiul grad de jurisdicție în materie penală. 

Inculpatul a mai invocat şi necitarea sa legală la sediul avocatului ales, solicitând 
îndeplinirea obligaţiei de a respecta principiul contradictorialității şi pe cel al egalităţii armelor 
consfințite de Convenţia Europeană a Drepturilor Omului şi de art.14 din Legea nr.134/2010, de la 
care nu a derogat Legea nr.135/2010, în condiţiile impuse de Legea nr.24/2000. 

Totodată, a apreciat că se impune soluția legală de admitere şi de constatare a viciului de 
procedură, excepția necitării legale fiind o excepţie de ordine publică, prejudiciul şi vătămarea fiind 
prezumate, nelegalitatea neputând fi acoperită decât prin refacerea procedurii de citare, cu 
respectarea dreptului absolut de alegere a domiciliului, sediul profesional secundar Cabinet Avocat 
Teodorescu Nicuşor. 

Curtea, examinând hotărârea apelată pe baza actelor şi lucrărilor dosarului, potrivit 
dispoziţiilor art.420 alin.8 C-pr.pen., în raport de criticile invocate de apelanți, dar și din oficiu sub 
toate aspectele, constată că apelurile declarate de persoana vătămată Păcurariu Veronica Constanţa 
şi de inculpatul Teodorescu Nicuşor sunt în parte fondate, iar Apelăl declarat de Parchetul de pe 
făngă Judecătoria Gălăţi Este nefondat, pentru următoarele considerente: 

Astfel, Curtea reține că prima instanţă a stabilit în mod corect situaţia de fapt, aşa cum a fost 
expusă pe larg mai sus, şi care nu va mai fi reluată, pe baza probelor administrate în cauză în timpul 
urmăririi penale şi a celor readministrate la prima instanță. 

Din aceste probe rezultă că inculpatul a depus în data de 25.01.2013 la dosarele nr. 
5175/121/2012 şi nr.5178/121/2012 ale Tribunalului Galaţi două cereri în cuprinsul cărora a folosit 
expresii jignitoare la adresa preşedintelui completului ce solutiona cele două dosare, respectiv 
persoana vătămată Alexa Mihaela, iar în concluziile scrise a folosit expresii vulgare la data de 
06.09.2013 în dosarul nr.574/44/2013 al Curti de Apel Galaţi, cu privire la persoana vătămată 
Păcurariu Veronica Constanţa. 

Potrivit dispoziţiilor art.278 Cod penal, întrebuințarea de cuvinte ori gesturi jignitoare sau 
obscene, de natură să perturbe activitatea instanţei, de către o persoană care participă sau asistă la o 
procedură care se desfăşoară în fața instanţei, se pedepseşte cu închisoare de la o lună la 3 luni sau 
cu amendă şi constituie infracțiunea de încălcare a solemnităţii şedinţei. 

Din cuprinsul textului de lege incriminator rezultă că printre condițiie esenţiale pentru ca 
fapta descrisă să constituie infracţiune este ca persoana care întrebuințează cuvintele ori gesturile 
jignitoare sau obscene să participe sau să asiste la procedura care se desfăşoară în fata instanței, iar 
acestea să fie de natură să perturbe activitatea instantei. 

Aşa cum a reținut şi prima instanță, fără a mai relua argumentele prezentate, Curtea 
apreciază că textul incriminator impune şi o conditie cu privire la loc, respectiv ca fapta să se 
săvârşească într-o procedură derulată în fața instanței, condiție dedusă din folosirea cuvintelor 
participă şi asistă, ambele presupunând prezența persoanei la locul în care se desfășoară procedura 
din fața instanţei. 

Teoriile prezentată de parchet şi de persoana vătămată în motivarea apelurilor declarate cu 
privire la acest aspect, aşa cum au fost prezentate mai sus, nu pot fi avute în vedere. 

Astfel, Curtea reţine că afirmaţia potrivit căreia legiuitorul a urmărit cuprinderea în sfera de 
incriminare şi a modalităţii de participare prin depunerea la dosarul cauzei a înscrisurilor, cererilor 
şi memoriilor, este nefondată, având în vedere că o asemenea interpretare contravine principiului 
stabilit chiar de art.l Cod penal, care reglementează legalitatea incriminării, dar şi art.4 din acelaşi 
cod, care se referă la aplicarea legii penale de dezincriminare. 

În acest sens, Curtea reține că textul art.278 Cod penal diferă de reglementarea cuprinsă în 
art.272! alin.2 Cod penal anterior, care sancţiona infracțiunea de sfidare a organelor judiciare şi care 
nu impunea vreo condiţie de loc, prin intrarea în vigoare a textului actual operând şi o 
dezincriminare parțială, textul anterior stabilind că este infracțiune fapta prin care o persoană 
întrebuințează cuvinte insultătoare ori gesturi obscene sau amenințătoare în mod nemijlocit la 
adresa integrității fizice a unui judecător, a unui procuror sau a unui organ de cercetare penală, 
polițist sau jandarm, pentru fapte îndeplinite în exercițiul functiei. 

Argumentele prezentate în motivele de apel ale parchetului şi ale persoanei vătămate pot fi 
avute în vedere cel mult ca propuneri de lege ferenda pentru incriminarea faptei şi în această formă, 
având în vedere efectele în plan social, moral ori educativ şi nu numai, pe care le au astfel de 
manifestări. 

De altfel, chiar parchetul a arătat în motivele de apel că există semne de întrebare cu privire 
la necesitarea realizării condiţiei de loc. 

În aceste condiţii, Curtea apreciază că instanţa de fond a procedat corect atunci când a 
pronunţat achitarea inculpatului cu privire la săvârşirea infracțiunii prevăzute de art.278 Cod penal. 

În ceea ce priveşte infracțiunea prevăzută de art.348 Cod penal cu aplicarea art.35 alin.1 Cod 
penal, Curtea constată că în sarcina inculpatului s-a reținut prin rechizitoriu faptul că acesta a 
acordat asistență juridică în şedinţa din data de 10.07.2012 în dosarul nr.2406/121/2014 al 
Tribunalului Galaţi şi a reprezentat în calitate de apărător pe SC Yukka Trans SRL Galaţi, la 
termenul din 06.09.2013, cu ocazia țudecării dosarului nr.574/44/2013 aflat pe rolul Curții de Apel 
Galaţi, deşi nu avea dobândită în mod legal calitatea de avocat, iar aceste fapte întrunesc elementele 
constitutive ale infracțiunii de exercitarea fără drept a unei profesii sau activităţi, săvârşită în formă 
continuată, prev. de art.348 Cod penal cu aplicarea art.36 alin.i Cod penal. 

La momentul exercitării acestor activităţi, inculpatul era 
nr.742/20.09.2010, eliberata de către Uniunea Naţionala a Barourilor din România — Baroul 


Bucureşti (Baroul Constituţional), structură care a fost înființată în baza încheierii din data de 

30.07.2003, pronunţată de Judecătoria Târgu Jiu în dosarul nr.79/2003, 
înscrierea Filialei Gorj a Asociaţiei Figaro Potra Alba lulia ca unitate cu personalitate juridică şi 
care în obiectul de activitate avea prevăzută, printre altele, si infi uri. Această situație 


a fost posibilă ca urmare a reglementării lacunare a profesiei T avocat, prin dispoziţiile Legi 
nr.51/1995, Baroul 


Este adevărat că prin Legea nr.255/2004 a fost modificată Legea nr.51/1995, însă la 
omentul săvârşirii faptelor de către inculpatul din prezenta cauză activitatea legii modificatoare nu 
a influenţă asupra barourilor deja înfiinţate, neexistând vreun act normativ care să fi contestat 
să desființat aceste entități. 
n De asemenea, nici prin decizia nr.27/2007 pronunţată de Înalta Curte de Casatie şi Justiție 
r-un recurs în interesul legii nu a fost desfiinţat baroul din care făcea parte incutpatul la data 
săvârșirii faptelor, această decizie constatând numai că asistenţa juridică acordată în procesul penal 
unui inculpat sau învinuit de o persoană care nu a dobândit calitatea de avocat în condiţiile Legii 
nr.51/1995, modificată și completată prin Legea nr.255/2004, echivalează cu lipsa de apărare a 
acestuia. 

În aceste condiţii, Curtea reţine că, la momentul săvârşirii faptelor, inculpatul nu putea avea 
reprezentarea că activităţile pe care le desfăşura şi pentru care s-a dispus trimiterea sa în judecată 
erau neconforme cu legea, cu atât mai mult cu cât la nivel naţional s-a conturat o practică judiciară 
ce susținea punctul său de vedere. 

Pentru aceste motive, Curtea apreciază că faptele imputate inculpatului nu au fost săvârşite 
de acesta cu forma de vinovăţie prevăzută de lege. 

În acest sens este şi practica judiciară relativ constantă din acea perioadă a instanțelor, 
depusă la dosar de către inculpat, din care Curtea reţine cu titlu de exemple, aplicabile şi în cauza de 
față, decizia penală nr.467 R/02.04.2012 pronunţată de Curtea de Apel Galaţi, decizia penală nr.843 
R/06.06.2012 pronunţată de Curtea de Apel Galaţi, sentința penală nr.67/13.09.2007 pronunţată de 
Curtea de Apel Alba Iulia, confirmată prin decizia penală nr.1561/07.05.2008 pronunțată de Înalta 
Curte de Casaţie și Justiţie, decizia penală nr.700/15.05.2015 pronunțată de Curtea de Apel Craiova, 
decizia penală nr.462/A/26.03.2015 pronunțată de Curtea de Apel Cluj. 

De asemenea, tot o practică relativ constantă au avut şi parchetele, inclusiv cele din județul 
de domiciliu al inculpatului, în acest sens putând fi invocate cu titlu de practică judiciară rezoluția 
nr.6496/P/2011 din 28.06.2012 pronunţată de Parchetul de pe lângă Judecătoria Galaţi, rezoluția 

nr.3272/P/2012 din 19.07.2012 pronunțată de Parchetul de pe lângă Judecătoria Galaţi, rezoluția 
nr.10476/P/2012 din 21.10.2013 pronunţată de Parchetul de pe lângă Judecătoria Sectorului 6 
Bucureşti, ordonanța nr.4426/P/2013 din 09.04.2015 pronunțată de Parchetul de pe lângă 
Judecătoria Oradea, ordonanța nr.1599/P/2014 din 03.08.2015 pronunţată de Parchetul de pe lângă 
Judecătoria Târgu Bujor. 

Curtea mai reţine că, prin decizia nr.15/21.09.2015 pronunțată de Înalta Curte de Casaţie şi 
Justiţie într-un recurs în interesul legii, s-a statuat că fapta unei persoane care exercită activități 
specifice profesiei de avocat în cadrul unor entități care nu fac parte din formele de organizare 
profesională recunoscute de Legea nr.531/1995 privind organizarea şi exercitarea profesiei de 

avocat republicată, cu modificările şi completările ulterioare, constituie infracțiunea de exercitare 
fără drept a unei profesii sau activități prevăzută de art.348 Cod penal. 

Această decizie însă a fost pronunțată după data săvârşirii de către inculpat a faptelor 
reținute în sarcina sa şi publicată în Monitorul Oficial nr.816/03.11.2015. 

Având în vedere aceste aspecte, Curtea apreciază că decizia instanței supreme, pe lângă 
faptul că este obligatorie, potrivit dispoziţiilor art.474 alin.4 Cod procedură penală, are rolul de a 
clarifica o problemă de drept controversată şi de a unifica practica judiciară a instanţelor naţionale 
cu privire infracțiunea în cauză, însă sunt avute în vedere faptele de acelaşi gen săvârşite după 
publicarea deciziei. 

Prin urmare, Curtea apreciază că se impune achitarea inculpatului, în baza art.396 alin.6 rap. 
la art.16 alin.1 lit.b teza a H-a Cod procedură penală, şi pentru săvârşirea infracțiunii de exercitare 
fără drept a unei profesii sau activităţi în formă continuată, prevăzută de art.348 Cod penal, cu 
aplicarea art.35 alin.] Cod penal şi art.5 alin.1 Cod penal, întrucât fapta nu a fost săvârşită cu 
vinovăția prevăzută de lege. 

În ceea e priveşte latura civilă, Curtea reţine că, potrivit dispoziţiilor art.25 alin.5 Cod 
procedură penală, în caz de achitare a inculpatului, în baza art.16 alin.l lit.b teza întâi Cod 
procedură penală, instanța lasă nesoluționată acțiunea civilă. 

Cum în cauza de față acesta a fost temeiul achitării inculpatului cu privire la săvârşirea 
infracțiunii de încălcarea solemnităţii şedinţei, prevăzută de art.278 Cod penal, persoană vătămată 
fiind Păcurariu Veronica Constanţa (fapta din 06.09.2013), soluţia care se impunea în latură civilă 
era cea de lăsare nesoluţionată a acțiunii civile, având în vedere că această persoană s-a constituit 
parte civilă cu suma de 100.000 de lei la data de 03.06.2015, aşa cum rezultă din înscrisul depus la 
instanța de fond (fila 59, vol.I). 

În ceea ce o priveşte pe persoana vătămată Alexa Mihaela, Curtea constată că s-a constituit 
parte civilă la aceeaşi dată şi prin acelaşi înscris arătat anterior, însă această parte nu a declarat apel 
în cauza de faţă. | 

În ceea ce priveşte criticile sacii cu privire la nulitatea încheierilor şi a hotărârii 
apelate, curtea reţine că acesta a fost citat în mod legal pe parcursul judecății la instanța de fond, iar 
în situaţiile în care procedura nu a fost legal îndeplinită cauza a fost amânată. 

Deşi a fost legal citat, înculpatul nu s-a prezentat la instanța de fond şi nici la instanța de 
apel, preferând să cominice nemulțumirile sale în scris. 

Din actele dosarelor nu rezultă că inculpatului i-a fost încălcat vreun drept procesual, 
susținerile sale privind nelegala constituire a Statului Român, a Guvernului României, a instanţelor 
de judecată ori a altor instituţii, fiind nefondate. 

Curtea mai reține că tot nefondată este şi cererea formulată de inculpat, cu privire la 
sesizarea Curţii Constituţionale a României cu soluționarea excepțiilor de neconstituționalitate a 
dispoziţiilor Legii nr.286/2009, a dispozițiilor art.14 alin.2, art.33 alin.3 lit.d şi art.51 alin.1 lit.a şi b 
din Legea nr,24/2000, a art.514, art.515, 516, art.517 şi art.518 din Legea nr. 134/2010, a Deciziilor 
nr.27/2007 RIL şi nr.15/2015 RIL pronunțate de Înalta Curte de Casaţie şi Justiţie, a Legii 
nr.363/30.12.1947 şi a art.421 din Legea nr.135/2010. 

În acest sens, Curtea reține că dispoziţiile art.14 alin.2, art.33 alin.3 lit.d şi art.51 alin.1 lit.a 
şi b din Legea nr.24/2000 se referă la unicitatea reglementării, la studiul de impact şi la 
sistematizarea conţinutului unui act normativ. | 

De asemenea, dispoziţiile Legii nr.286/2009 sunt cele ale Codului penal în vigoare, 
dispoziția art.42] din Legea nr.135/2010 este o dispoziție din Codul de procedură penală în vigoare 
şi priveşte soluţiile care pot fi pronunţate la judecata în apel, iar dispoziţiile, art.514, art.515, 
art.516, art.517 şi art.518 din Legea nr.134/2010 sunt dispoziţii ale Codului de procedură civilă în 
vigoare care privesc recursul în interesul legii în materie civilă. 

În ceea ce priveşte Legea nr.363/30.12.1947, Curtea constată că această lege a avut ca obiect 
de reglementare constituirea Statului Român în Republica Populară Română. 

Curtea reţine că, prin actele depuse la dosar, inculpatul nu a precizat raportat la care anume 
dispoziții din Constituţia României aceste legi sau dispoziţii legale sunt neconstituționale. 

Înalta Curte de Casaţie şi Justiţie, constituită în Completul de 5 judecători, a stabilit prin 
decizia nr.14/09.02.2015 că, pentru ca o cerere de sesizare a Curţii Constituţionale a României să fie 
admisibilă şi să creeze obligaţia trimiterii sale la Curtea Constituțională, este necesar ca respectiva 
cerere să aibă legătură cu soluţionarea cauzei şi să producă un efect real, concret asupra cursului 
procesului penal şi, implicit, asupra situaţiei juridice din cauză. 

Tot instanța supremă a mai stabilit că examinarea acestor aspecte presupune stabilirea 
existenței unui interes procesual al părții care o invocă în rezolvarea excepţiei de 
neconstituționalitate, incidența acestuia apreciindu-se din perspectiva relevanţei şi pertinenţei 
asupra soluționării cauzei. 

În cauza de față par a fi îndeplinite condiţiile prevăzute de art.29 alin.! şi 2 din Legea 
nr.47/1992, respectiv dispoziţiile legale atacate ca fiind neconstituționale fac parte din legi, acestea 
au fost ridicate în fața unei instanţe de judecată, de una dintre părțile din dosar. 

Curtea reţine însă că nu este îndeplinită şi condiţia ca aceste dispoziţii să aibă legătură cu 
soluţionarea cauzei şi nici cea privind efectul real, concret pe care admiterea unei atare excepții l-ar 
putea produce asupra cursului procesului penal şi asupra situaţiei juridice din cauză ori a existenței 
unui interes procesual al rezolvării excepţiei de neconstituționalitate. 

Condiţia privind legătura cu cauza nu poate fi interpretată ca una pur formală, ci aceasta 
trebuie subsumată ideii de interes al părții de a invoca excepţia de neconstituționalitate, așa cum 
Înalta Curte de Casaţie și Justiţie — Secţia penală a stabilit şi prin deciziile nr.1 13/A din 31 martie 
2015, nr.242/A din 25 iunie 2015 şi nr.333/A din 29 septembrie 2015. 

Prin urmare, în baza art.29 alin.5 din Legea nr.47/1992, Curtea va respinge cererea 
formulată de inculpatul Teodorescu Nicuşor privind sesizarea Curţii Constituţionale cu soluționarea 
excepțiilor de neconstituționalitate a dispoziţiilor Legii nr. 286/2009, a dispoziţiilor art.14 alin.2, 
Su 33 alin.3 lit.d şi art.51 alin,l lit.a şi b din Legea nr.24/2000, a art.514, art.515, 516, art.517 şi 

518 din Legea nr.134/2010, a Deciziilor nr.27/2007 RIL şi nr.15/2015 RIL pronunţate de Înalta 
hurte de Casatie și Justiţie, a Legii nr.363/30.12.1947 şi a art.421 din Legea nr.135/2010, 
<| Cu privire la această soluție, Curtea apreciază că, în ceea ce priveşte calea de atac ce se 
ate exercita față de soluția de respingere a cererii de sesizare a Curţii Constituţionale, aceasta este 
Zâpelul, având în vedere că în materie penală nu mai există calea de atac a recursului, dar și 
” dispoziţiile art,7 din Legea nr.76/2012 pentru punerea în aplicare a Legii nr.134/2010 privind Codul 
de procedură civilă, potrivit cărora dacă prin prezenta lege nu se prevede alifel, ori de câte ori 
printr-o lege specială se prevede că hotărârea judecătorească de primă instanță este definitivă, de 
la data intrării în vigoare a Codului de procedură civilă, aceasta va fi supusă numai apelului la 
instanța ierarhic superioară, dispozitia aplicându-se şi în cazul în care printr-o lege specială se 
prevede că notara d judecătorească de primă instanţă este "supusă recursului” sau că "poate fi 
atacată cu recurs” ori, după caz, legea specială foloseşte o altă expresie similară. 

În ceea ce priveşte apelurile declarate, faţă de considerentele expuse pe larg mai sus, în baza 
art.421 pct.2 lit.a Cod procedură penală, Curtea va admite apelurile declarate de persoana vătămată 
Păcurariu Veronica Constanţa şi de inculpatul Teodorescu Nicuşor împotriva sentinței penale 
nr.106/25.01.2016 pronunţată de Judecătoria Galaţi, pe care o va desființa în parte, în sensul că, în 
temeiul art.25 alin.5 Cod procedură penală, va lăsa nesoluţionată acţiunea civilă cu privire la 
persoana vătămată Păcurariu Veronica Constanţa, iar în baza art.396 alin.6 rap. la art.16 alin.1 lit.b 
teza a Il-a Cod procedură penală, va dispune achitarea inculpatului şi pentru săvârşirea infracțiunii 
de exercitare fără drept a unei profesii sau activităţi în formă continuată, prevăzută de art. 348 Cod 
penal, cu aplicarea art.35 alin.1 Cod penal şi art.5 alin.1 Cod penal. 

De asemenea, în baza art.421 pet.l lit.b Cod procedură penală, Curtea va respinge ca 
nefondat apelul declarat de Parchetul de pe lângă Judecatoria Galaţi împotriva aceleiaşi sentințe. 

Se va menţine restul dispozițiilor sentinţei, care nu sunt contrare prezentei decizii, iar în 
baza art.275 alin.3 Cod procedură penală, cheltuielile judiciare avansate de stat vor rămâne în 
sarcina acestuia. 


PENTRU ACESTE MOTIVE, 
IN NUMELE LEGII, 
DECIDE: 


Respinge cererea formulată de inculpatul Teodorescu Nicuşor privind sesizarea Curţii 
Constituţionale cu soluționarea excepțiilor de neconstituționalitate a dispoziţiilor Legii nr.286/2009, 
a dispoziţiilor art.14 alin.2, art.33 alin.3 lit.d şi art.51 alin.l lit.a şi b din Legea nr.24/2000, a 
art.514, art.515, 516, art.517 şi art.518 din Legea nr.134/2010, a Deciziilor nr.27/2007 RIL şi 
nr.15/2015 RIL pronunţate de Înalta Curte de Casaţie şi Justiţie, a Legii nr.363/30.12.1947 şi a 
art.421 din Legea nr.133/2010. 

Admite apelurile declarate de persoana vătămată Păcurariu Veronica Constanţa şi de 
inculpatul Teodorescu Nicuşor împotriva sentinței penale nr.106/25.01.2016 pronunțată de 
Judecătoria Galaţi, pe care o desființează în parte şi în consecință: 

În temeiul art.25 alin.5 Cod procedură penală, lasă nesoluţionată acţiunea civilă cu privire la 
persoana vătămată Păcurariu Veronica Constanţa. 

În baza art.396 alin.6 rap. la art.16 alin.1 lit.b teza a Il-a Cod procedură penală, achită pe 
inculpatul Teodorescu Nicuşor, fiul lui Nifor şi Elena, născut la data de 25.03.1974 în municipiu 
Galaţi, județul Galaţi, CNP: 1740325170318, cu domiciliul în municipiul Galaţi, strada Castrul 
Roman, nr.3], bloc CFR, ap.2, judeţul Galaţi, fără forme legale în municipiul Galați, strada Victor 
Vilcovici, nr.33, bloc L.6, ap.58, județul Galaţi, pentru săvârşirea infracțiunii de exercitare fără 

drept a unei profesii sau activităţi în formă continuată, prevăzută de art.348 Cod penal, cu aplicarea 
art.35 alin.1 Cod penal şi art.5 alin.1 Cod penal. 

Respinge ca nefondat apelul declarat de Parchetul de pe lângă Judecatoria Galaţi împotriva 
aceleiaşi sentinţe. 

Mentine restul dispoziţiilor sentinţei, care nu sunt contrare prezentei decizii. 

Cheltuielile judiciare avansate de stat la fond şi în apel rămân în sarcina acestuia. 

Definitivă. 

Pronunţată în şedinţă publică, astăzi 09.11.2016. 


Preşedinte, Judecător, 
Lucian Crăciunoiu Florentin Teişanu 


Grefier, 
Dorina Roxana Diaconu 


Th./Red.-LC/DRD 

6 ex./08.12.2016 

Dosar fond nr.7079/233/2015 Judecătoria Galaţi 

Operator de date cu caracter personal 

